Irekia Eusko Jaurlaritza - Gobierno Vasco :: EHAA xedapena 201603475\nAGINDUA, 2016ko uztailaren 19koa, Osasuneko sailburuarena; agindu honen bidez, EAEn gaixoen eta haien familien kolektiboen bizi-kalitatea hobetzeko jarduerak egiten dituzten eta irabazi-asmorik ez duten gizarte-ekimeneko entitateei zuzendutako laguntzen deialdia egiten da.\nGaiak: OSASUN-LAGUNTZA; FAMILIA; GIZARTE-LAGUNTZA; IRABAZI-ASMORIK GABEKO ELKARTEAK; DEIALDIA; LAGUNTZAK\nHurrenkenaren zenbakia: 201603475\nGaixoek eratutako elkarteak pertsona fisikoen taldeak dira, eta, horietan, patologia bera pairatzen duten pertsonak elkartzen dira. Gisa horretako elkarteek honako helburu hauek dituzte: dena delako gaixotasuna eta berau sendatzeko tratamenduak hobeto ezagutzeko lan egitea, gaixoek elkarri laguntzea, herritarrei gaixotasuna prebenitzeko argibideak ematea, eta herritarren ongizatea eta bizi-kalitatea hobetzea.\nElkartzeko, komunikatzeko eta laguntza emateko guneak dira elkarte horiek, gaixoentzat eurentzat nahiz haien familientzat.\nOsasun Sailak bereziki nabarmentzen du entitate horiek pertsona gaixoen eta haien senideen osasun fisikoaren, psikologikoaren eta sozialaren alde egiten duten ekarpena, hainbat alorretan islatzen dena, hala nola: gaixotasunen errealitate sozial eta afektiboarekiko zuzeneko kontaktua, eta zerbitzu eta autolaguntza programen bidezko zuzeneko asistentzia eta laguntza enpatikoa.\n1.– Agindu honen helburua da laguntzetarako deialdia egitea, gaixoen eta haien familien bizi-kalitatea hobetzeko jarduerak EAEn egiten dituzten eta irabazi-asmorik ez duten gizarte-ekimeneko elkarteentzat.\n2.– Laguntza hauen xedea da 2016ko urtarriletik azarora bitartean eginiko jarduerak finantzatzea; jarduera horien helburuak hauek dira:\n3.– Deialdi honen bidez finantzatzeko moduko ekintzetatik kanpo gelditzen dira hauek:\nb) Hiesaren eta adikzioen alorreko jarduerak, baita ikerketa-lanak eta Osasun Sailean horretarako berariazko laguntza-deialdiak dituzten guztiak ere.\nDeialdi honetan aurrez ikusitako laguntzak jaso ahal izango dituzte Diru-laguntzei buruzko 38/2003 Lege Orokorraren 13. artikuluko betekizunak betetzen dituzten elkarteek, eta, zehazki, baldintza hauek betetzen dituztenek:\na) Pertsona gaixoen kolektiboek eta haien familiek osatzea, legez eratuak izatea eta Euskal Autonomia Erkidegoko Elkarteen Erregistro Orokorrean behar bezala inskribatuak izatea, diru-laguntzen deialdia egin baino urtebete lehenagotik gutxienez.\ne) Zergen arloko betebeharrak eta Gizarte Segurantzarekikoak egunean izatea, eta diru-laguntzen itzulketaren ziozko betebeharrak ordainduta izatea.\nf) Zehapen administratibo edo penala izateagatik diru-laguntzak eta laguntza publikoak jasotzeko aukera galdu duten elkarteek ezin izango dute deialdian parte hartu jasotako zigorrak ezarritako aldian. Era berean, ez dute parte hartzerik izango horretarako ezgaitzen dituen debeku legalen bat duten entitateek, sexu-bazterkeriagatik ezarritako debekuak barne.\nAgindu honen helburua betetzeko, 300.000 (hirurehun mila) euro bideratuko dira.\n3.– Honako hauek ez dira diruz lagunduko: finantza-gastuak, lizentziak, inbertsio-gastuak, berandutze-errekarguak, zergak edo Gizarte Segurantzarekiko betebeharrak ez ordaintzeagatik ezarritako zehapenak, behar ez diren gastuak, laguntzaren xedearekin edo jarduera gauzatzearekin lotuta ez dauden gastuak, ekonomiaren eta efizientziaren printzipioen kontrakoak diren gastuak, interesak, errekarguak eta zehapen administratibo eta penalak, eta prozedura judizialen gastuak. Hala badagokio, 13. artikuluan ezarritako ebaluazio-organoak zehaztuko ditu gastu horiek.\n1.– Agindu honetan araututako diru-laguntzen esleipena bateragarria da administrazio berak edo beste batzuek edo erakunde publiko edo pribatuek jarduera bererako emandako diru-laguntza, laguntza, diru-sarrera edo baliabide ekonomikoekin. Laguntza bat baino gehiago jasoz gero, diru-laguntzen guztizko zenbatekoa ezingo da izan erakunde onuradunak egingo duen jardueraren kostua baino handiagoa.\na) Eskaera-agiria, agindu honen I. eranskinaren arabera; 22. artikuluan adierazitako egoitza elektronikoan egongo da eskura.\nb) Diru-laguntza zer jardueratarako eskatu den, hari buruzko azalpen-memoria, agindu honen II. eranskineko eredua erabiliz; 22. artikuluan adierazitako egoitza elektronikoan eskura daiteke.\nc) Entitate eskatzailearen datu orokorrak, III. eranskinean eta aipatutako egoitza elektronikoan dagoen eskabide normalizatua erabiliz, salbu eta aurretik aurkeztu badira Osasun Sailean, eta betiere, indarrean baldin badaude eta hala adierazten bada eskabidean.\nd) Eskaera erakundearen izenean betetzen duen pertsona fisikoa ez bada erakundea eratzeko aktak izendatutako gobernu-organoko kide, jarduteko duen legezko ordezkaritza egiaztatzen duen agiria. Legezko ordezkaritzari buruzko inprimakia egoitza elektroniko honetan dago eskuragarri: http://www.euskadi.eus/r33-2287/es/contenidos/formulario/representacion_legal/es_form/otorgamiento_representacion.html\n1.– Eskabideak aurkezteko epea irailaren 16an amaituko da.\n3.– Aurrez aurre edo bitarte elektronikoak erabiliz aurkez daitezke eskabideak.\n4.– Eskabideak aurrez aurre aurkez daitezke Herritarrentzako Zerbitzuaren bulegoetan (Zuzenean), Eusko Jaurlaritzaren Osasun Saileko lurralde-zuzendaritzetan, edota Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 38.4 artikuluan aurreikusitako organoen aurrean, atal guztiak behar bezala beteta.\nHalaber, eskabideak bitarteko elektronikoen bidez izapidetu ahal izango dira 22. artikuluan adierazitako euskadi.eus egoitza elektronikoaren bidez.\n5.– Elkarte eskatzaileek nahi duten hizkuntza ofizialean aurkeztu ahal izango dituzte eskabidea eta horri erantsi beharreko gainerako agiriak. Orobat, eskabidearen ondoriozko jarduketetan, eta prozedurak dirauela, erakunde eskatzaileak hautatutako hizkuntza erabiliko da, Euskararen erabilera normalizatzeko azaroaren 24ko 10/1982 Oinarrizko Legearen 6.1 artikuluan ezarritakoari jarraituz.\nDiru-laguntzetarako eskabide-inprimakiak ez badira guztiz betetzen, edo haiekin batera ez bada adierazitako dokumentazioa aurkezten, erakunde eskatzaileari hamar egun balioduneko epea emango zaio hutsegitea konpontzeko edo behar diren dokumentuak aurkezteko. Hori egin ezean, eskabidea ukatutzat joko dela adieraziko zaio. Administrazioak eskabide horiei buruzko berariazko ebazpen bat eman eta jakinarazi beharko du, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 71.1 eta 42.1 artikuluetan xedatutakoaren arabera.\n11. artikulua.– Betekizunak egiaztatzea.\n1.– Erakunde kudeatzaileak, behar beste aldiz eta eskatzaileen baimenaren beharrik gabe, automatikoki egiaztatuko ditu diru-laguntzen eskatzaileak beren zerga-betebeharrak eta Gizarte Segurantzakoak betetzen dituztela, hala xedatzen baita azaroaren 11ko 1/1997 Legegintzako Dekretuaren 2. paragrafoko 50.3 artikuluan. Dekretu horren bidez onartzen da Euskal Autonomia Erkidegoko Ogasun Nagusiaren Antolarauei buruzko Legearen testu bategina.\n2.– Zinpeko adierazpen baten barruan edo harekin batera aurkezten diren datu, adierazpen eta dokumentuetan funtsezko zehaztasun-gabeziaren bat, faltsukeriaren bat edo ez-egiteren bat badago, prozedura bertan behera geldituko da, gertakari horiek jakiten diren unetik, horrek ekar ditzakeen erantzukizun penal, zibil edo administratiboak alde batera utzi gabe.\nJarraian, balioespen-irizpideak zehaztuko ditugu, eta irizpide bakoitzari zenbat puntu dagokion esango dugu. Irizpide hauek erabiliko dira, hain zuzen, eskabideen lehentasun-ordena ezartzeko. Gehienez 100 puntu eskuratu ahal izango dira, eta, gutxienez, 50 puntu. 50 puntu baino gutxiago lortzen duten eskabideek ez dute diru-laguntzarik jasoko. Halaber, a), b) eta c) ataletan adierazitako puntuazioaren erdia gutxienez lortzen duten eskaerek bakarrik jaso ahal izango dituzte diru-laguntzak.\na) Diseinuaren kalitate teknikoa: harreman koherentea izatea eragin nahi zaien faktoreen, lortu nahi diren helburu espezifikoen, helburu horiek eskuratzeko aurreikusitako jardueren eta helburu horien lorpen-mailaren adierazleen ebaluazioaren artean: 30 puntu gehienez.\nb) Zuzenean edo zeharka onuradun izango diren pertsona hartzaileen edo onuradunen kopurua. Jardueraren biztanleria-estaldura: 10 puntu gehienez.\nc) Jardueraren xede diren egoeraren eta helburuen egokitasuna eta garrantzia, deialdi-aginduaren 1. artikuluan zehaztutako jarduera-ildoei dagokienez: 15 puntu gehienez.\nd) Jarduera ekimen sozialeko beste erakunde batzuekin, beste federazio eta/edo beste erakunde batzuekin koordinatuta eta lankidetzan gauzatzea, hots, sare-lana sustatzea: 5 puntu gehienez.\ne) Proposatutako jarduerak izaera berritzailea izatea, edo aurreko urtearekin alderatuta, hobekuntza berritzaileak sartzea proiektuan: 5 puntu gehienez.\nf) Jardueraren diseinuan eta bilakaeran arreta berezia jartzea landu nahi den egoera horren eraginpean dauden pertsonen desberdintasun sozioekonomikoetan eta genero-desberdintasunetan: 10 puntu gehienez.\ng) Jardueraren diseinuan eta bilakaeran ekintza boluntarioko berezko balio erantsiak gehitzea, elkar laguntzea sustatzea, eta esku-hartzearen hartzaile diren pertsonek horren diseinuan, kudeaketan eta ebaluazioan parte hartzea: 20 puntu gehienez.\nh) Koordinazio bat ezarrita egotea, eta sinergia bat aurreikusita, proposatutako jardueraren eta osasun-esparruko eta/edo osasun- eta gizarte-esparruko prestazio, zerbitzu, jarduera eta politika publikoen artean: 5 puntu gehienez.\n13. artikulua.– Eskabideak balioestea.\n1.– Aurkeztutako eskabideak balioespen-batzorde batek ebaluatuko ditu, eta batzorde hori honako hauek osatuko dute: Osasun Publikoaren eta Adikzioen zuzendariak (Miren Dorronsoro Iraeta andrea), zeina batzordeburua izango baita, eta Osasun Sailaren Lurralde Ordezkaritzetan Osasun Publikoaren eta Adikzioen zuzendariorde kargua dutenek (Concha Castells Carrillo andrea, Elena Albisua Cortazar andrea, Juan Carlos Fernández Crespo jauna). Kide anitzeko organoko idazkaritzari dagokionez, batzordeburuak batzordekideen artean izendatutako pertsonak beteko du.\n2.– Epean eta modu egokian entregatutako dokumentazioaren arabera ebaluatuko ditu eskaerak balioespen-batzordeak.\n5.– Agindu honetan araututako diru-laguntzak emateko prozedura lehiaketa izango da. Diruz lagundutako proiektu bakoitzari dagokion laguntzaren zenbatekoa zehazteko, banaketa proportzionaleko sistema bat aplikatuko da: 12. artikuluan zehaztutako irizpideak aplikatuz, balioespen-fasean lortzen den puntuazioaren arabera banatuko da 3. artikuluan zehaztutako dotazio ekonomiko osoa.\n6.– Aurkeztutako proiektuen ebaluazio konparatua –ezarritako irizpideen arabera– egin ondoren, eta dagozkien zenbatekoak zehaztu ondoren, agindu honetan horretarako ezarri denaren arabera, Balioespen Batzordeak ebazpen-proposamena egingo dio Osasuneko sailburuordeari, eta bertan, hau adieraziko dio: zer diru-laguntza ematea proposatzen duen, elkarte onuradunak zeintzuk diren, finantzatuko den proiektu bakoitzaren zenbateko banakatuak, eta, hala badagokio, diru-laguntza ukatu zaien proiektuak zeintzuk diren, eta zergatik ukatu zaien.\n2.– Ebazpenean ezarriko da eskatutako diru-laguntzak ematen edo ukatzen diren. Laguntzak ematea erabakitzen bada, honako hau adierazi beharko da: zein diren elkarteak, guztira zenbateko diru-laguntza emango zaion horietako bakoitzari eta zenbat emango zaion finantzatutako proiektu bakoitzari. Laguntzak ukatzen badira, berriz, zergatik ukatu diren adierazi beharko da.\n3.– Prozedura ebatzi eta ebatzitakoa interesdunei jakinarazteko epea gehienez ere lau hilabetekoa izango da, agindu hau Euskal Herriko Agintaritzaren Aldizkarian argitaratu eta hurrengo egunetik aurrera. Epe hori igarota, ebazpenik argitaratu ez bada, interesdunek diru-laguntza eskaera ezetsi egin dela ulertu ahal izango dute, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 44.1 artikuluan ezarritako ondorioetarako.\n6.– Euskal Autonomia Erkidegoko administrazio orokorrak edo erakunde autonomiadunek ezaugarri bereko beste laguntza edo diru-laguntzaren batzuk eman izana dela-eta horiek itzultzeko edo zigortzeko prozesuren bat oraindik ere izapidetzen ari bada, prozesu hori amaitu egin beharko da elkarte onuradunei agindu honetan ezarritako diru-laguntzak eman eta ordaindu ahal izateko.\n1.– Diruz lagundutako proiektua benetan burutu dela justifikatzeko, elkarte onuradunak honako dokumentu hauek aurkeztu behar ditu:\na) Diru-laguntza jaso duen jardueraren deskribapen- eta ebaluazio-memoria, eredu normalizatuaren araberakoa (agindu honen IV. eranskinean dago, eta 22. artikuluan adierazitako egoitza elektronikoan ere eskura daiteke). Memoria horretan, aurkeztutako proiektuaren guztizko aurrekontuaren arabera egindako gastuen ziurtagiri guztiek egon behar dute (eta adierazi egin behar da ziurtagiri-mota, azalpena, igorlea, data, zenbatekoa eta jarduerari dagokion ehunekoa). Gastuen frogagiri horiek bat etorri behar dute aurkeztutako aurrekontuko kontzeptu guztiekin eta kontzeptu bakoitzak aurrekontu osoarekiko duen proportzioarekin.\nb) Diru-laguntzaren xede den proiektua benetan gauzatu dela egiaztatzen duten fakturak edo bestelako egiaztagiriak, erakunde eskatzailearen ordezkariak izenpetuta. Gainera, agiri horiek egiazkoak direla ziurtatzen duen erantzukizunpeko adierazpena ere aurkeztu beharko du.\nd) Jarduerarekin zerikusia duten agiri publikoak, hala nola egunkari-zatiak edo proiektuko funtsekin ordainduta egin, kopiatu eta zabaldutako ikasmateriala; agiri horiek berak aurkez daitezke edo horietarako esteka elektronikoak eman.\ne) Osasun Sailaren babesa jaso dela adierazi izana egiaztatzen duen dokumentazioa (18.8 artikuluaren arabera).\nf) Proiekturako funtsekin ordaindutako tailer eta ikastarorik antolatu bada, haietan parte hartu dutenen bertaratze-zerrendak (izen-abizenak eta NAN zenbakia).\nDokumentazioa aurkezteko azken eguna 2016ko abenduaren 10a da.\na) Elkarte onuradunaren izenean igorritako fakturaren bidez justifikatutakoak. Faktura guztiek 2016ko urtarriletik azarora bitartean jaukita egon beharko dute.\ne) Langile boluntarioak izanez gero, boluntarioen asegurua diruz laguntzeko moduko gastutzat har daiteke, agindu honetan aurreikusitako diru-laguntza jaso duten eta boluntarioen laguntza izan duten jardueretan. Finantzatu beharreko boluntarioaren aseguruak bi poliza izan behar ditu nahitaez: bata, istripuena, eta bestea, erantzukizun zibilarena. Azken poliza horretan, ezbehar bakoitzeko kapital aseguratua 300.506,05 euro izango da gutxienez, eta aseguruaren urte osoko kuota ordainduko zaie polizako boluntario guztiei. Boluntarioen aseguruari diru-laguntza eman ahal izateko, aseguratzaileak edo aseguruaren hartzaileak eginiko egiaztagiri bat adierazi behar da justifikazioan. Egiaztagiri horretan, datu hauek agertu behar dute, gutxienez: erakundeak bere boluntarioentzat kontratatutako aseguru-polizen estaldurak, aseguruan sartzen den pertsona-kopurua eta polizaren guztizko zenbatekoa.\n3.– Aldez aurretik eginiko gastuak ordaindu daitezke jasotako diru-laguntzarekin, baldin eta gastu horiek diru-laguntza jaso duten jardueretan sartzen diren ekintza eta kontzeptuen kostu errealak badira eta 2016ko urtarriletik azarora bitartean sortutakoak badira.\n16. artikulua.– Justifikazio-akatsak zuzentzea.\nAzaroaren 26ko 30/1992 Legearen 71.1 artikuluan xedatutakoaren arabera, laguntza justifikatzeko aurkezten den dokumentazioan hutsegiteren bat edo ez-egiteren bat egonez gero, erakundeari, hutsegitea konpon dezan edo eskatutako dokumentazioa aurkez dezan, hamar egun balioduneko epea emango zaio, jakinarazpena jaso eta biharamunean hasita.\n18. artikulua.– Elkarte onuradunen betebeharrak.\na) Emandako diru-laguntza onartu beharko dute. Ildo horretatik, laguntza onartutzat joko da, baldin eta, onuradunek, diru-laguntza eman izanaren ebazpena EHAAn argitaratu eta biharamunetik zenbatzen hasita hamar egun balioduneko epean, berariaz eta idatziz laguntzari uko egiten ez badiote.\nb) Hirugarren interesdunaren datuei alta emateko Eusko Jaurlaritzaren inprimakia, edo, hala dagokionean, hirugarrenaren datuak aldatzeko eskaera betetzea, salbu eta aurretik Eusko Jaurlaritzan aurkeztu badira. Inprimaki hori eskuragarri dago euskadi.eus egoitzan: http://www.euskadi.eus/r33-2288/es/contenidos/autorizacion/alta_terceros/es_7999/alta_terceros.html\nc) Aldaketaren bat izan bada diru-laguntzak ematerakoan eskatu eta kontuan hartu den betekizunen batean, horren berri idatziz ematea organo kudeatzaileari, ahalik eta lasterren.\nd) Helburu bererako beste laguntza, sarrera edo baliabideren bat lortu bada beste edozein administrazio edo erakunde publiko nahiz pribaturen baten aldetik, horren berri ematea organo kudeatzaileari, ahalik eta lasterren.\ne) Diru-laguntza eman duen erakundeari frogatzea diru-laguntza emateko edo baliatzeko bete beharreko betekizunak eta baldintzak betetzen dituela, baita jarduera egin izana ere.\nf) Osasun Sailari laguntzea jarduera horiek egiaztatu, ikuskatu, segimendua egin, ebaluatu eta kontrolatzeko prozeduretan, eta honako kontrol-saio hauen mende jartzea: Eusko Jaurlaritzaren Kontrol Ekonomikoko Bulegoari dagozkionak –Euskal Autonomia Erkidegoaren aurrekontuen kargura emandako laguntzak diren heinean–, eta Herri Kontuen Euskal Epaitegiaren berariazko araudian aurreikusitakoak.\ng) Jasotako funtsak zertan erabili diren frogatzen duten agiriak 5 urtez gordetzea, agiri elektronikoak barne, egiaztatuak eta kontrolatuak izan daitezkeen bitartean.\nh) Egiten diren dokumentuetan eta iragarkietan Osasun Sailaren babesa jaso dela aipatzea; aipamen hori Eusko Jaurlaritzaren Erakunde Nortasunaren Eskuliburuan xedatzen den eran egingo da, sailak gainbegiratu ondoren: http://www.osakidetza.euskadi.eus/r85-ekcorp01/es/contenidos/informacion/manual_corporativo_osk/es_manual/manual_corporativo_c.html\ni) Diru-laguntzei buruzko 38/2003 Lege Orokorraren 18. artikuluko 4. zenbakian jasotako zabalkunde-neurriak hartzea.\nDiru-laguntzak emateko ebazpena aldatu egin ahal izango da baldin eta diru-laguntza emateko kontuan hartutako baldintzak aldatzen badira –betiere, diru-laguntzaren helburua betetzat jotzen bada– eta, hala badagokio, diru-laguntza horrekin batera Eusko Jaurlaritzak edo beste herri-administrazio edo erakunde publiko zein pribatu batzuek emandako diru-laguntzaren bat edo laguntzaren bat jaso bada. Horretarako, dagokion aldaketa-ebazpena emango du Osasuneko sailburuordeak, eta, han, esleitutako diru-laguntzen zenbatekoak egokituko dira, emateko ezarritako irizpide eta mugak aplikatuz. Beraz, erakunde onuradunek itzuli egin beharko dute jasotako gehiegizko zenbatekoa.\nAgindu honetan aurreikusitako diru-laguntzak eskatzean ematen diren datuak «Laguntzak jasoko dituzten erakundeak» fitxategian sartuko dira, 2011ko abenduaren 22ko Agindua aldatzen duen Osasuneko sailburuaren 2014ko ekainaren 2ko Aginduan ezartzen den moduan; agindu horren bitartez arautzen dira Osasun eta Kontsumo Sailaren eta Kontsumobide-Kontsumoko Euskal Institutuaren izaera pertsonaleko datuen fitxategiak, Izaera Pertsonaleko Datuak Babesten dituen 15/1999 Lege Organikoan xedatutakoari jarraikiz. Fitxategi horretako datuak ezin zaizkie hirugarrenei edo beste erakunde batzuei utzi, eta Eusko Jaurlaritzako Osasun Sailak erakunde eskatzaileen laguntzak kudeatzeko baino ez ditu erabiliko. Nahi izanez gero, datuak eskuratzeko, zuzentzeko, deuseztatzeko eta haiei aurka egiteko eskubideak erabil ditzake nahi duenak, legean xedatutakoarekin bat etorriz; horretarako, idazki bat igorri beharko dio Osasun Sailaren Osasun Publikoaren eta Adikzioen Zuzendaritzari.\n1.– Elkarte interesdunek bitarteko elektronikoz egin ahal izango dituzte eskabideak, kontsultak eta prozedura honetako izapide guztiak.\n3.– Eskabidearen ondorengo izapideak eta izapideen jarraipena bide elektronikoen bidez egin ahal izango dira, Eusko Jaurlaritzaren egoitza elektronikoaren bidez, hain zuzen ere: http://www.euskadi.eus/nirekudeaketak\nEuskal Autonomia Erkidegoko Aurrekontu Orokorren kontura ematen diren diru-laguntzen berme eta ordainketen erregimena arautzen duen abenduaren 17ko 698/1991 Dekretuan ezarritakoari jarraikiz, erakunde onuradunak ezarritako baldintzak eta epeak betetzen ez baditu, laguntza beste helburu baterako erabiltzen badu, edota Euskal Autonomia Erkidegoko Ogasun Nagusiaren Antolarauei buruzko Legearen 53.1 eta 53.2 artikuluetan ezarritako betebeharrak betetzen ez baditu (lege horren Testu Bategina Osasun sailburuordearen azaroaren 11ko 1/1997 Legegintzako Dekretuaren bidez onartu zen), laguntza eskuratzeko eskubidea galduko du eta, hala badagokio, jasotako zenbatekoak eta berandutze-interesak Euskal Autonomia Erkidegoko Diruzaintza Nagusiari itzuli beharko dizkio, bidezkoak diren prozedura-izapideak egin ondoren. Nolanahi ere, horrek ez du esan nahi bidezkotzat jotzen diren beste ekintza batzuk egingo ez direnik. Aipatutako zenbatekoak diru-sarrera publikotzat joko dira ondorio guztietarako.\nHerri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legean ezarritakoaren arabera izapidetuko da prozedura. Salbuetsi egiten dira 2016ko urriaren 2tik aurrerako administrazio-egintzak eta administrazio-errekurtsoen ebazpenak, horiei Herri Administrazioen Administrazio Prozedura Erkideari buruzko urriaren 1eko 39/2015 Legean ezarritako araubidea ezarriko baitzaie.\nAgindu honek administrazio-bidea agortzen du. Hortaz, beronen aurka, elkarte interesdunek berraztertzeko errekurtsoa jar diezaiokete Osasuneko sailburuari, Euskal Herriko Agintaritzaren Aldizkarian argitaratu eta hurrengo egunetik hasi eta hilabeteko epean. Era berean, administrazioarekiko auzi-errekurtsoa jar daiteke Euskal Autonomia Erkidegoko Justizia Auzitegi Nagusiko Administrazioarekiko Auzietako Salan, bi hilabeteko epean, Euskal Herriko Agintaritzaren Aldizkarian argitaratu eta hurrengo egunetik hasita.


Jarduerak - Albergue “Arantzako Aterpea”\nHaur irakaskuntza taldeak\nEuskaraz Blai Udalekuak\nTABERNA & TERRAZA\n1. ZUHAITZ PARKEA\nIkuspegi zoragarria duen harizti batean zuhaitz batetik bertzera pasabide desberdinen bidez, Tibetanoa, Nepalia, Kulunkak… eta bukaerako tirolinaz osatzen da zirkuitua.\nGuttienengo taldea: 20 pertsona.\nArruzpiko kobazuloan, kobazuloak nola sortu eta zertaz osatuak dauden ikasteko aukera eskainiko dizuegu jarduera honetan. Estalaktitak, estalagmitak, Goursak eta abarrak nola sortu ziren eta Arruzpiko kobazuloei buruzko kondaira eta sinesmenei buruzko azalpenak ere emango dizkizuegu.\nGuttienengo taldea: 10 pertsona.\n3. SAN JUAN XAR (Irteera gidatua)\nSan Juan Xarreko Pagolizar basoa (Penintsula osoan bakarra) eta bertako iturria bisitatzera eramango zaituztegu. Bertako urei buruzko herri-sinesmenen kondaira ezagutzeko aukera, babestutako ingurune eder honetan. Ibilbidea gidatua da. Bidean 5 geldialdi egiten dira kaltzada erromanikoa, XVII. mendeko Aranibar baserria edo erreka galeriari buruz hitz egiteko.\n4. BASERRIA (Irteera gidatua)\nBidaxka eta gaztainadi zaharren basoetan barna ibiliz, paisaiaren garrantziaz, lurraren antolaketaz eta baserritarren bizimoduaz eta historiaz gehiago jakiteko aukera izango da irteera honekin, animaliak, baratzeak, eta fruta arbolak ikusiaz, besteak beste.\n6. TALO TAILERRA\nTaloak egiten ikasi eta ondoren jan.\nMendi irteera bereziak, gau-belak…


Internet hegazkinean | Consumer\nHegazkinean sarera konektatzea eta telefono mugikorrarekin deiak egitea aukera bat da izkinatik bueltan\nDenbora kudeatzeko ikastaro batzuetan, exekutiboei lana hegazkinera eramatea gomendatzen diete. Zergatik? Izan ere, han inork ez ditu telefonoarekin etengo, eta jasotzen dituzten mezu berriekin ezingo dira entretenitu. Hori amaitzear dago.\nIzan ere, urte gutxiren buruan, airelineak hegaldi osoan gailu elektronikoak erabiltzea debekatzetik, WiFi sare baten bidez kabinan Interneteko konexioa eskaintzera igaro dira.\nInterneten sartzea alferrikakoa izan daiteke hegaldi laburretan, baina hegazkin batean zortzi ordu baino gehiago ematen direnean, lurreratu ondoren irakurtzen ez den posta-zerrenda oso luzea izan daiteke. Interneten sartzeko lehen hegaldia, sistemari esker Konexioa de Boeing, 2004ko maiatzean Munich eta Los Angeles artean izan zen, Lufthansak operatua.\nLehiakideen erantzuna laster iritsi zen, eta orain OnAir (Airbus-ekin elkartuta) eta Sky Way Aircraft Securityrekin batera hegan egin eta nabiga daiteke, nahiz eta azken horrek, oraingoz, bezero gutxiago dituen bere teknologian sartzen diren hegazkin-motei dagokienez.\nBoeing-aren bidezko konexioa\nBoeing fabrikatzaileak garatutako Connexion sistemari esker, posta elektronikoko hegaldian, sarerako eta konpainiaren intraneterako sarbidea dute bidaiariek. Connexion duten hegazkinek kable bidezko sare bat dute, eserlekuetan konektoreak dituena, edo, horrez gain, kabinaren barruan WiFi haririk gabeko sare bat.\nLufthansako hegaldiko lehen zerbitzutik, beste konpainia batzuk gehitu dira, kontinentearteko hegaldi batzuetan sarbidea eskaintzen dutenak, hala nola Japan Airlines, SAS, Korean Air, Singapore Airlines, Etihad, Asiana Airlines eta ANA.\nConnexion sistemari esker, posta elektronikoaren hegaldian, sarerako eta konpainiako intraneterako sarbidea dute bidaiariek.\nConnexionekin, 9,95 dolar balio du ordubeteko, eta 26,95 dolar 24 orduko tarifa finko baliagarri batengatik. Hegazkin osoaren banda-zabalera 5 Mb/s-koa da, eta konektatuta dauden bidaiarien artean banatzen dira.\nHegazkinaren eta Interneten arteko konexioa satelite-sare baten bidez egiten da, eta sateliteak lurreko estazioekin komunikatzen dira. Iaz Connexion-ek lankidetza-hitzarmena sinatu zuen Boingo , ordainpeko WiFi sareen operadorea; horren bidez, bezeroek beren kontua erabili ahal izango dute Connexion-ekin hornitutako hegazkinetan Interneten sartzeko, nahiz eta prezioa operadore horrekin loturarik ez duten erabiltzaileei aplikatzen zaien bera izan.\nOnAir-en Europako erantzuna\nBoeing-ek hegazkinen salmentan duen arerioa Airbus europar partzuergoa da, eta azken urteotan abantaila hartu du A320, A340 eta A380 modeloekin. Airbusek ere Interneteko sarbidea eskaintzeko planak ditu bere aparatuetan, baina atzerapen pixka batekin irteten da. Konektibitate-hornitzaileari OnAir deritzo, eta Airbusen beraren, SITA Inc. teknologia-hornitzailearen eta software-konpainiaren arteko lankidetzatik sortu da. Tenzing-a .\nOraingoz, OnAir-ek ohiko deien zerbitzuak eskaintzen ditu bidaiariaren jarlekutik, baita berehalako mezularitza, web posta elektronikoa eta Chat ere, zure ordenagailutik konektatzen badira.\n2006ko bigarren erdian, OnAir-ek Interneteko konexioa eta GSM eta GPRS estaldura eskainiko ditu hegazkinaren barruan. Boeing-ek egindako hegazkinetarako ere erabil daitezke zerbitzuak, airelinearen erabakiaren arabera. Gaur egun, 9,95 dolar balio du mezularitza eta webmail zerbitzuak hegaldi batean.\nAnalista batzuen ustez, prezioak jaisten ez badira, Interneteko sarbidea hegazkinean ahaztuta gera daiteke. Hegazkinetik deitzea 2 dolar baino gehiago kostatzen da minutuko, eta negozio-bidaiariek ere ez dute maiz erabiltzen. Aditu horien iritziz, prezio-politika egokiarekin, hegazkineko konexioak lagundu egin diezaioke airelineen diru-sarrerei, ordainpeko sandwichei baino gehiago.\nBoeining-a hegazkin Internet-eu neioniar


EGOk, Eneko Sagardoy eta Jone Martinezekin batera, Beethoveni eskainitako egitarau bati ekingo dio – KULTUR SHAREA\nEuskal Herriko Orkestra gazteak bat egingo du Beethovenen 250.urteurrenaren ospakizunekin, konpositoreari eskainitako egitaraua eskainiz.\nEuskal Herriko Gazte Orkestrak (EGO) abenduaren 26tik urtarrilaren 5era bitartean, 46 musikari gazte eta izen handiko sei irakasle elkartuko ditu, oraingoan, Donostiako Musikenen egingo den neguko topaketarako. Denbora honetan zehar, musikari gazteek egitarau zorrotz bati egingo diote aurre, ondoren eskainiko duen birako errepertorioa lantze aldera. Kontzertu bira urtarrilaren 2an abiatuko da Donostiako Kursaalean, urtarrilak 3an Gasteizeko Principal Antzokian eskainiko du hurrengo kontzertua, urtarrilaren 4an Bilboko Euskalduna Jauregian egingo du bere agerraldia eta Getxoko Muxikebarrin emango dio amaiera urtarrilaren 5an, goizean eskainiko duen kontzertuarekin.\nHala, Orkestra gazteak bat egingo du Beethovenen 250.urteurrenaren ospakizunekin, konpositoreari eskainitako egitaraua eskainiz. Ruben Gimenor zuzendari artistikoaren hitzetan “Beethoven, dudarik gabe, musikaren historiako giltzarrietako bat da eta alde teknikotik begiratuta aldiz, ezinbesteko garrantzia du neguko topaketan zehar gazte orkestrarekin burutuko dugun lanean”.\nHala, artistaren adierazgarri diren bi obra izango dira topaketaren bukaerako kontzertu biraren protagonista. Abandonu eta traizioari buruz ari den soprano eta orkestrarako Ah perfido aria eta eszena eta Egmont epikoa izango dira egitarau honen ardatza, Heroiak izenpean .\nLan hori gauzatzeko, izen handiko irakasleekin arituko dira. Horietako batzuk euskal talde nagusietatik datoz, Euskadiko Orkestratik eta Bilbao Orkestra Sinfonikotik, eta beste hainbat erakunde eta talde ezagunetakoek ere hartuko dute parte: Gran Teatre del Liceu, London Symphony, Vienako Orkestra Filarmonikoa eta baita Musikeneko egungo hainbat irakasle ere. Gainera, Jone Marinez soprano gazteak eta Eneko Sagardoy aktoreak bat egingo dute lehenengoz EGOrekin, eta soprano eta narratzaile lanetan arituko dira, hurrenez-hurren.\nTags: EGO, Euskal Herriko Gazte Orkestra\nSan Telmo Museoak iturri bat apaintzen duen Zumetaren zeramika lana zaharberritu du Donostian


Illunbe 25. Urteurrena - Pasaia\nPasaia Musikal musika eskola/\nIllunbe 25. Urteurrena/\nURTARRILA (irudiak ikusi)\nHala behar zuen, eta behar zuenez Illunbe musika-elkartearen 25. urteurrenari argitasun eta musika jai handi batez eman genion hasiera. Hogeita bost leherkari piroteknikok (bat urte bakoitzeko) eta 250 partaideren musikak abagune handia iritsi zela iragarri ziguten.\nAlabaina, gure zilarrezko ezteiak zegokion ohorez ospatzeko, prestalanei bi urte lehenagotik ekin behar izan genien. 95eko azaroan aurkeztu genien ospakizun-egitasmoa herri-elkarteei, eta urte horretan bertan, abenduan, Xabier Jacinto konpositore trintxerpetarrari abagunerako musika-lan berezi bat egiteko mandatua egin genion: Illunberen Urriko Kantata, hain zuzen. Hurrengo urtean, 96ko maiatzean, bizi garen artean gogoan izango ditugun disko trinkoa eta bideoa grabatu genituen, eta ekainean Paco Rabanne jostun ospetsua Urteurreneko Ohorezko Batzordearen aurkezpenera etorri zen; gainera, bertako lehendakari izatea onartu zuen eta bertan eman zen, lehen aldiz, urteurrenerako prestatutako obra. Urteurrenaren atarian geunden.\nUrtarrilerako prestatuak genituen ekitaldiak aurrera eramaten hasi ginen. Hilaren 5ean, Erregeetako aparteko kontzertua egin zen, Orkestra Sinfonikoa lagun, baita desfile bat ere Kabalgatan, dultzaineroak, trikitilari, txistulari, musika-banda eta korua lagun. Hilaren 25ean, berriz, Javier Bustoren Kanta Cantemus abesbatzak eta Miguel Amanteguik zuzenduriko Gipuzkoako Kamara Abesbatzak kantatu zuten Trintxerpeko parrokian.\nOTSAILA (irudiak ikusi)\nGure herrian egiten diren ospakizun guztiei adi eta erne, otsailari Perzkinen Konpartsan parte hartuz eman genion hasiera, hilaren 1ean; hilaren 4an, berriz, Santa Agedako koruetan parte hartu genuen. Ohikoa dugunez gero herriko beste zenbait elkarterekin eta ikastetxerekin elkarlanean aritzea, otsailaren 3tik 7ra, Udal Euskaltegiarekin jardun genuen auzolanean, III. Kultur Astea antolatzen.\nGoikoez gain, hitzaldiak, eztabaidak eta mahainguruak izan genituen aiputan dugun hilabete honetan. Joseba Tapia trikitilariak bisita egin zigun, hilaren 3an, eta hitzaldi ernagarria bezain pedagogikoa eman zigun. Horrekin bat, Behi Bi’s txotxongilo-taldea izan genuen eta, ondoren, euskaldun berrien mahaingurua. Umoreari buruz aritu zitzaigun Kike Amunarriz hilaren 4an, eta, egun berean, sariak eman zitzaizkien Euskaltegiko Ipuin Lehiaketaren irabazleei. Era horretako ekitaldiei buru emateko, Iñurrategi anaiek ikus-entzunezkoa eman ziguten.\nMusikak ere ez zuen hutsik egin hil honetan: bertsolari eta txiste kontalariak izan genituen hilaren 6an; biharamunean, Pasaia Musikal Abesbatza, Imanol kantagilearen kantaldiaz bat; eta beste sail batean, Inauterien antolakuntzan parte hartu genuen hilabetea osatzeko. Hau ere, beste hilabete guztiak bezala, bizitasun eta eragintasun handikoa izan zen.\nMARTXOA (irudiak ikusi)\nSeguru asko martxoa izan genuen urrienetakoa ekitaldietan, baina, hala ere, ernagarria eta erakargarria izan zen. Trikitia, musika-tresna geure-geurea, eta aldi berean ezinbestekoa gure herri-kulturan, protagonista nagusi izan genuen martxoko ekitaldietan.\nTrikitiaren astea aukerakoa izan genuen tresna horrek begietarako zer dohain dituen hobeto jabetzeko eta, era berean, erakusketa eta mahainguruak lagun genituela, aukera ezin hobea izan genuen trikitiak bere inguruan biltzen duen guztia hobeki baitaratzeko. Jarduerok martxoaren 10etik 16ra bitartean egin ziren, nahiz eta guztiz aparteko egun bat egon zen trikitilari guztientzat, hilaren 16a, hain zuzen. Egun horretan, 700 trikitilari inguratu zitzaizkigun eta gure 25. urteurreneko ospakizun garrantzitsuenetako bat izan zen.\nBaina trikitia izan bagenuen ere martxoko erregina, artean ere leku bat egin ahal izan genion musika aldetik tradizio sakonenetakoaren jabe dugun kantuari. Hilaren 21ean, kontserbatorioko kantuko ikasleek kantaldi askotarikoa eta ederra eman ziguten euren etengabeko ikasi-beharra eta ahotsaren artearekiko zer grina sutsua duten erakusteko.\nAPIRILA (irudiak ikusi)\nIllunbe musika-elkartearen ezaugarri nagusienetako bat haste-hastetik herri-jardunetara irekia egotearena izan da eta, halaber, beste hainbat kultur elkarterekin elkarlanean aritzea. Gure jardunbide horregatik, apirila askotariko hilabetea izan genuen. Trintxerpe klubarekin batean, kirol-saioei ekin genien: hilaren 6an, Mountain Bike herrikoia, eta 13an Euskadiko Mountain Bike Opena bide; izan ere, grekoek ongi zioten moduan: “musika gogorako dena da gimnasia gorputzarentzat”.\nTrintxer Kulturalarekin egindako elkarlana erakusketetan mamitu zen. Apirilaren 21etik 27ra Arte-argazkigintzaren lehiaketa egin zen; hurrengo astean, berriz, margolaritzarena.\nMusikaren arloak, berriz, bi sail edo genero jorratu zituen apirilean; hala nola, abesbatzak eta musika-bandak. Hilaren 7tik 11ra iraun zuen Trintxerpeko Lehen Abesbatza Asteak, eta hauek izan ziren parte hartzaileak: Eibarko Sostoa abesbatza, Donostiako Eresmin taldea abesbatza, Hernaniko Kantuz abesbatza, Orioko Salatxo abesbatza, Lezoko Sutargi eta gure Pasaia Abesbatza. Hilaren 12ko Gazte-abesbatzen topaketa ere ez zen hutsaren hurrengoa izan, ez horixe. Zumarragako Kimetzek, Oiartzungo Izotzek, Errenteriako Zunbeltzek eta Bergarako Orfeoiak kantatu zuten Trintxerpen. Pasaiako musika-banden egunak berriz, 140 musikari elkarrenganatu zituen hilaren 27an, paregabeko amaiera emanez partaidetza handiko hilabete honi.\nMAIATZA (irudiak ikusi)\nBeharbada maiatza izan zen Illunberentzako eta bere hogeita bosgarren urteurrenerako hilerik garrantzitsuena; izan ere, urtearen garai honetan ospatu genuen Musikaldi 97, Euskal Herriko musika-eskolen lehen topaketa, hain zuzen. Ezbairik gabe, garrantzi handiko musika gertakaria, eta gainera, jarraipena izango duena. Hona hemen elkarretaratze horrek izan zuen garrantziaz jabetzeko datu batzuk: Euskal Herri osoko hogeita bost musika-eskolek hartu zuten parte, eta 2.300 ikaslek. Azken ekitaldia, berriz, Bidebietako kiroldegian egin zen eta ETBk oso-osorik eta zuzenean eman zuen.\nBaina hilak egun askotxo ditu, eta delako musikaldiak asti dezente lapurtu bazigun ere, astirik izan genuen gauza gehiago egiteko. Hilaren azkenetan, gogoangarria izan zen izen handia duen Donostiako Orkestra Barrokoak emandako kontzertua; horretaz gain, gogoa izanez gero, gauza handiak egin daitezkeela frogatu zen. Burutazio horixe bera jaulki zitzaigun, beste urte batez, gure ikasleen kontzertuetatik, Hernaniko musika-eskolako ahots zurien kontzertuetatik eta, areago, Xakalean Xake Lehiaketa Txapelketa erakargarritik ere; han izan ginen, eta fitxa bizidunen partidetan ere parte hartu genuen. Beste behin ere, ekitaldiok elkarlanari esker eta zor egin ahal izan genituen, kasu honetan, San Luis ikastetxearekin eta Trintxerpe klub atletikoarekin batera.\nEKAINA (irudiak ikusi)\nBehin urtearen garai honetaraino iritsiz gero, esan liteke askoz gauza gehiago egiterik ez dagoela. Jende asko erakarri eta gainera parte hartzera bultzatuko dituen ekitaldiak antolatzea eta burutzea nekeza da, baina benetan nahi izanez gero, ezinik ez dago. Ekainari, aurreko hilekoaren jarraipen moduan, Trintxerpeko alkateordetzan, Erraldoi eta Buruhandien erakusketarekin ekin genion. Delako asteari buru hilaren 1ean eman genion Erraldoi eta dultzaineroen egunarekin.\nUrteurrena ospatzeko, musika-ekitaldiez gain beste era askotako jardueretara jo genuen; esate baterako, Auzo Elkartearekin lankidetzan hilaren 15ean Euskadiko ehozirilarien bigarren topaketa egin genuen. Hilaren 16tik 22ra berriz, Carmen Parada margolariak bere margolanen erakusketa egin zuen Trintxer Kulturalaren ondoan, eta bestalde, alkateordetzako areto nagusian Galiziako OE OE OE antzerki-taldeak emanaldia eman zuen.\nBaina benetan garrantzitsua musika izan zen ekainean. Hilaren 7an, musika-bandak eta Barañaingo (Iruñea) Jazz taldeak kontzertua eman zuten; hilaren 12an, berriz, gitarra-kontzertua kontserbatorioko ikasleek, eta, 14an, piano-jole gazteenek jo zuten. Pasai Antxoko ikasleak, Ganbara musikakoak eta kantukoak izan ziren 17an, 18an eta 19an emandako kontzertuetako protagonistak, eta kantaldi horiez gain, hilaren 25ean gure ikasleek harmonia eta musika-formetan oinarritutako eresaldiak eman zizkiguten. Hilaren 23an, Musikarak eta Gernika Plazan izandako Aurreskuak osatu zuen hileko ekitaldi-egutegia.\nUZTAILA – ABUZTUA – IRAILA (irudiak ikusi)\nHainbeste ekitaldiren eta musikaldiren ondotik, primeran etorri zitzaizkigun udako oporrak, hain beharrezkoak genituenak bestalde, urte amaierako jarduerak antolatzeko. Baina hala eta guztiz ere, ez genuen herriko jaietan huts egin nahi izan, Karmengo Ama Birjinaren omenez ospatzen direnetan, eta hor aritu ginen elkarlanean hilaren 15etik 20ra bitartean.\nAbuztuan atseden-tarte bat egin ondoren, berriro lotu gintzaizkion lanari eta ekitaldiak prestatzeari, gure zilarrezko ezteien ospakizunari jarraipena emateko.\nIrailaren 21etik 28ra bitartean ospatu ziren Euskal Jaiak eta ekitaldiz betetako hamar egun izan ziren. Hilaren 21ean egin zen XX. marmitako-lehiaketak (Illunbe Arraun Elkartearekin auzolanean) 130 elkarte bildu zituen. Era berean, gogoangarria izan zen alkateordetzako areto nagusian egin zen Euskal Jantzi Tipikoen Erakusketa, eta, halaber, hilaren 26an Eskola taldeak egin zuen saioa.\nHilaren 27an “Trintxerpe eta itsasoa” izenburupean egin zen kontzertua, txistu, metal, batelera, abesbatza eta dantzariz osatua; hilaren 28an, berriz, Dantzari Txiki Eguna egin zen. Biak ala biak xarmangarriak izan ziren eta, bestalde, prestaketa moduan balio izan zuten, hain urte bereziaren azken hilabete berezietarako.\nURRIA (irudiak ikusi)\nHilaren 5etik hasi ginen jadanik berotze-ariketak egiten, hil hori ere berezia izan zedin Ilunbe musika-elkarteko kide guztiontzat. Data garrantzitsu horretan, Kilometroak ospatu genuen, eta ahalegin bizian aritu ginen bertan parte hartzen.\nHorren ondotik. jai-aste berezia eta gainera gure elkarteari begirakoa antolatzea gauza zoragarria izan zen benetan. Udazkeneko jaiak, hilaren 16tik 19ra bitartean ospatu genuenak, jarduera eta ekitaldi ugari bildu zituen; hala nola, Erraldoiak eta buruhandiak, karaokea, berbenak edota, besteak beste, danborrada eskerga; baina, beharbada, ikusgarrienak eta deigarrienak desfileak izan ziren, eta duda izpirik gabe, Gau pasa fanfarrearen berragerpena. Izan ere, hemendik sortu zen elkartea, eta honek hogeita bost urte zeramatzan bildu gabe.\nUrria akordeoiaren hilabetea ere izan zen, eta hori baieztatzeko moduan gara; izan ere, 27tik 31ra bitartean, musika-tresna bikain horri eskainitako astea ospatu genuen. Irun, Lesaka, Lasarte, Pasaia eta Donostiako akordeoi-orkestrek hartu zuten parte. Abesbatza kontzertua ere egin zen, Ondartxo Abesbatzarena, Trintxerpeko parrokian, hilaren 24an, baita Iñigo Domingoren margo-erakusketa ere, Trintxer Kulturalarekin elkarlanean.\nAZAROA (irudiak ikusi)\nMusikari guztiok azaroan ospatzen dugu gure lanbidea eta gure zaindaria, Santa Zezilia, eta jakina, guk ere, gisa denez, gure elkartearen hogeita bosgarren urteurrenean ospakizun berezia egin nahi izan genuen. Gure urteurreneko kontzertu bereziak Pasaiako lau udal-barrutietan egin ziren. Lehenbizi, San Pedron, hilaren 6an, eta, ondoren, Pasai Antxon, 7an, eta Donibanen, 28an; aldiko hortxe-hortxe, 200 bat lagunek hartu zuten parte. Trintxerpekoak hogeita bosgarren urteurreneko kontzertu ofizial izaera beretu zuen, eta hilaren 22an egin zen, Santa Zezilia egunez; bertan, kontserbatoriotik igaro diren ehun irakasleri baino gehiagori gorazarrea egin zitzaien. Ekitaldi hunkigarria eta zoragarria izan zen musikari guztientzat.\nBaina ez ziren hor amaitu azaroko jarduerak. Horiez gain, Behobia-Donostia korrikaldian parte hartu genuen, Musikako Tarteko Helmuga eskainiz, eta udal-barrutia dultzainero, txalaparta-jole, txistulari eta txarangen bidez alaituz. Halaber, Pianoaren lehen astea burutan atera genuen, gure ikasle guztientzat barne-lehiaketa eginez, eta amaierako kontzertua Patxi Aizpirik eman zuen. Ganbara-musikaren astea hilaren 10etik 15era bitartean burutu genuen, eta garrantzi handikoa izan zen, musikari gailenak izan baikenituen; esaterako, Catalin Bucataru, Patxi Aizpiri, Jasper de Wall, Ana Sánchez, Pablo Sorozabal haize-boskotea, Parisko saxofoiak eta txelo eta piano bikotea (Carolina Landricini eta Ana Teresa Rodríguezek osatua). Ospe handiko musikariak, dudarik gabe.\nABENDUA (irudiak ikusi)\nMusikaz eta soinuz blai eta mukuru izandako urte-amaieraren atarian geunden, eta jakina, zeukan zuku guztia atera nahi izan genion, ahalik musika onena eta ugariena opa izanez. Bikainenak kontzertuak izan genituen; hauetan eman genituen geneuzkan guztiak, nola bitartekoei dagokinez, hala ilusiori dagokionez. Lehenbiziko kantaldia Errenteriako Andra Mari Koralarena izan genuen, omen handiko taldea, hogeita bosgarren urteurreneko ospakizunean gurekin egon nahi izan zuena. Easo Abesbatza sonatuak ere hilaren 12an egin zion bisita Trintxerperi, eta horren ondotik, “Trintxerpek Trintxerperi kantatzen dio” izenburupean, Trintxerpeko zortzi abesbatza bildu genituen.\nKontserbatorioko txikien taldeak izan ziren hilaren 18ko eta hilaren 19ko kontzertuetako protagonistak, eta koru-jardunari, berriz, Amalur Abeslariak taldearekin eman genion jarraipena. Hilaren 23a egunik berezienetako bat izan zen, Jon Plazaola donostiar tenor ospetsua izan baikenuen gurean. Honek bere ahotsa egin zigun opari, gure eskolako ikasleak lagun zituela.\nHilaren 24ko ohiko Olentzero herrikoiaren eta hilaren 26ko “Musika irudika ezazu” argazki-erakusketaren (Trintxer Kulturalarekin elkarlanean) ondotik, hogeita bosgarren urteurreneko azken ekitaldia burutu genuen hilaren 31an, suzko zezena atereaz eta hogeita bost leherkari pirotekniko jaurtikiz gaueko 12etan. Urte benetan joria eta emankorra izan genuen, fruitu eta zitu onak eman zituena eta guztien gainetik, geure aldetik geneukan onena eskaini genuenekoa.


China Kapton Polyimide Zinta Factory, Kapton Polyimide Zinta hornitzailea\npolyimide coverlay Fpcb for film Thermosetting\nProduktuen Description Polyimide coverlay film errendimendu handiko thermosetting converlay bat da. Thermosetting Converlay da bertan babesa behar material atxikia ondoren, 5-10 MPa presioa da 170-185 º C-tan prentsa azkar bat erabiliz 30 segundo aplikatutako, orduan bete op the ...\tIrakurri gehiago »\nBero Erresistenteak Kapton Polyimide Zinta Erabilitako Tenperatura High eskaera\nProduktuen Description Polyimide zintak silikona itsasgarri film polyimide egindako. Polyimdie film imida monomero polimero bat bertan gehien kostu bero eraginkorra erresistenteak film izan da. Silicon itsasgarri babesa hondakina ez uzten. a Tenperatura zabala bezain txikia bateragarriak dira ...\tIrakurri gehiago »


Dokumentazio gabeziak «zigorgabetasun egoera bat» ekar dezakeela ohartarazi du elkarteak. 1 Azaroa 2011 Berria\n1. JokinSagarzazu Donostia Indarkeria politikoak eragindako «biktima guztien» informazioa biltzeko baliabideak eskatu ditu Argituz giza eskubideen aldeko elkarteak. Argituz-en arabera, nabarmena da alor horretan da- goen «dokumentazio falta», eta ohartarazi du «zigorgabetasun egoera bat sortzeko arriskua» ekar dezakeela gabezia horrek. Besteak beste, biktimen harreta- rako bulego edo leihatila bat sor- tzeaproposatudu,motibaziopoli- tikoko biktimak aurkitu eta eu- ren eskubideak aitortuak izateko dituztenaukerezinformatzeko. Argituz-en arabera, instituzio- en eginbeharra izan behar du Euskal Herrian jazotako giza es- kubideen urraketa guztiak «modu berean» aitortuak izateko politikak garatzea. «Biktima guz- tiek dute egia, justizia eta ordain- tzarako eskubidea, eta ezin da ez- berdintasunik egin biktimak edo egileak izan dezakeen orientazio politiko edo beste mota batzueta- ko arrazoiengatik», dio Nazio Ba- tuen 60/174 ebazpenari erreferen- tziaeginez. Eusko Legebiltzarreko Bikti- men Batzorde Txostengilearen aurrean agerraldia egin zuen Ar- gituz-ek joan den asteazkenean, eta1968tikaurreraindarkeriapo- litikoarenondoriozizandakogiza eskubideen urraketei buruz egin duentxostenaaurkeztuzuenhan. Ikerketa horren arabera, euskal gatazkaren ondorioz 994 hildako egon dira eta 3.553 zauritu. ETAk 829 hildako eta 2.600 zauritu era- ginditueladio,Poliziak93hildako eta629zauritu,etataldeparapoli- zialek72hildakoeta324zauritu. Txostenaren aurkezpena egite- ko orduan, baina, Andres Kra- kenberger eta Bertha Gaztelu- mendi Argituz elkarteko kideek nabarmendu zuten zifra horiek hurbilpen bat baino ez direla, eta datu bilketa «etengabea» eta «osatugabea» dela, bereziki Poli- ziak eta talde parapolizialek era- gindakobiktimenkasuan. Hori hala, eta antzeman dituz- ten hutsuneak betetzeko asmoz, elkarteko kideek zenbait gomen- dio helarazi zizkieten biktimen batzordeko kideei, eta atzo eman zituen ezagutzera, komunikabi- deei igorritako txosten batean. «Printzipio eta gidalerro hauek izan behar dute egoera honen au- rrean administrazio publikoen ekimenak bideratzeko iparra, eta, aldi berean, orain egin beha- rreko dekretu eta arautegien gida»,dioArgituz-ek. Gardentasunaetakontrola Leheniketabehin,elkarteakuste duaipatutakogabeziariaurreegi- teko biktimen esku baliabideak jarri behar dituztela instituzioek. «Zehazki, aipatutako dekretu eta arautegiek, informazioa biltzeko mekanismo bat jarri behar dute abian, leihatila baten antzekoa, bizirik dauden biktimak edo eu- ren familia kideak gertatutakoen berriemanahalizateko». Argituz-enarabera,osogarran- tzitsua litzateke biktimekin au- rrez aurreko harremana izatea, «ez bakarrik bigarren mailako iturrietatik jasotako informazioa osatzeko asmoarekin, lehenengo pertsonanbizidutenpertsonaho- riek bilatu eta euren eskubideak aitortuak izateko dituzten auke- rez informatzeko xedearekin bai- zik». Jasotakoinformaziohori,hala- ber, beste iturri batzuetako infor- mazioekin osatu eta erkatu be- harko litzatekeela uste du Argi- tuz-ek.«Eginbeharhorienardura duenadministraziopublikoakor- ganismo publikoetatik at diren artxiboak aztertu beharko ditu ikertutako biktimen informazioa osatzeko,kasugehienetaneskasa izangobaita». Argituz-ek ohartarazi duenez, informazio nahikoa ez izatearen edota gertakarien inguruko do- kumentazio ofiziala «ukatzea- ren» ondorioz, «zigorgabetasun egoera bat sortzeko arriskua» egon daiteke. «Kontuan hartu be- har da motibazio politikoko bikti- magehienekEstatuarenpartetik egon beharko lukeen erantzuki- zunarenfaltasumatuizandutela, eta ondorioz, horrelako prozesu bat martxan jarri nahi bada, orain arte egon ez den gardenta- sunez beteriko onarpena egiteko bideakaztertubeharkodira». Hori hala, elkarteak nabar- mendu du dokumentazio faltari aurre egiteko baliabideak eta ar- durak zehaztu behar dituztela instituzioek. Adibidez, uste du ez litzatekeela egokia izango Herri- zaingo Sailak ikertzea polizia tal- deekin lotura duten kasuak. Al- diz, biktimak prozesuan parte hartzearenaldeazalduda.«Politi- kahonenjarraipenetaebaluazio- rako sistema bat jarri behar da martxan, gaur egun arte izan di- ren arazoei aurre egiteko asmoz. Sistema honek biktimen parte hartzea eta kontsulta barneratu beharditu». Eraberean,elkarteakezkatuta azaldu da torturen kasuan dago- en «hutsunearekin». Uste du alor horretan egiazko ikerketa bat egin behar dela «lehenbailehen». «Torturakasueiaurreegitekoau- rreikuspenik ezari dagokionez, beharrezkoa da torturak edo tra- tu txarrak salatu dituzten atxilo- tutako pertsonen ebaluazio lega- la, medikoa eta psikologikoa az- tertzeko prozedura ezartzea, Istanbuleko Protokoloan oinarri- tua eta Espainiak berretsi eta si- natutako Nazioarteko Zuzenbi- deanesanbezala». Biktimeninformazioa biltzekobaliabideak eskatudituArgituz-ek Dokumentazio gabeziak «zigorgabetasun egoera bat» ekar dezakeela ohartarazi du elkarteak Krakenberger eta Gaztelumendi,asteazkenean eginiko agerraldian.R.B./ARP ETArenjardunarmatuarenamaieraD Euskal Herria‹Harian 2011koazaroaren1a,asteartea berria 9


Eguraldia lagun Artikutzako trenaren ibilbidea ezagutzeko | El Diario Vasco\nOiartzunEguraldia lagun Artikutzako trenaren ibilbidea ezagutzeko\nEguraldia lagun Artikutzako trenaren ibilbidea ezagutzeko\nTxostekoak Zaldingo pilotasoroan. / ARGAZKIAK BASTEROBERRI\nBASTEROBERRI OIARTZUN. Martes, 10 octubre 2017, 00:17\nOstiralean hasi zen Artikutzako Trenaren inguruan antolatutako asteburua. Ostiralean Suberri Matelok eta Anton Mendizabalek prestatuko Mugarri liburua aurkeztu zuten.\nEgun handia herenegun izan zen, ordea. Igandean goizeko 8:30ean Albisturreko aparkalekutik abiatu ziren Eskasera, trenak egiten zuen bidea egiteko aukera izan zen, Mugarri liburua egin duten Suberri Matelo eta Anton Mendizabalen azalpenak entzunez. Oinez, txirrindaz edo korrika egiteko aukera izan zen. Txirrindulari eta korrikalariei, Felipe Mitxelenak eman zizkien azalpenak.\nAsteburu honetan izan den eguraldi zoragarriak erakarrita edo, 50-60 pertsona animatu ziren Artikutzako trenak egiten zuen ibilbidea ezagutzera. «Ibilbide polita izateaz gain, azalpenekin xarmantagoa izan zen ibilaldia» adierazi zuen bertaratu zenetako batek. Ezin aipatu gabe utzi, Haurtzaro Mendi Taldeko kideek ere parte hartu zutela ibilaldian eta gure kultura bertatik bertara ezagu-tzeko aukera aproposa izan zen.\nBukatzeko, Txostekoen lagun-tzarekin Zaldingo pilotasoroan erakustaldi bikaina eskaini zuten. Oiartzuarrak, villabonatarrak eta Iparraldeko jokalariak ere etorri ziren. Honenbestez, giro paregabea izan zen Albisturretik abiatu eta Zaldingo pilotasororaino.\nOKEko emakumezko zein gizonezkoen talde gorenek irabazi egin dute Gaurtik larunbatera bitarte izango da garagardo festa


Hemen zaude: Home / Archives for Otsaila 2019\nXX. TALDEZ TALDE KONTZEJUPEAN\n2019 - 02 - 25 EGILEA: Bizkargi Konta iezadazu\nMartxoaren 24an, Bizkargi Musika eta Dantza Eskolak XX. Taldez-taldeko edizioari hasiera emango dio. Urtero bezalaxe, hiru ekintza mota antolatu dira: lehenengoa Iraurgi eta Bizkargi Abesbatzak. Bigarrengoa , martxoaren 27an, Euskal Musika tresnak eta Dantza eta amaiera emateko apirilaren 7an Musika Eskolako Gazte Orkestra eta Herriko Musika Banda izango dira protagonistak. Guztiak, igandean ospatuko dira, eguerdiko 12:30etan Kontzejupean.\nUrtero bezalaxe, Bizkargi Musika eta Dantza eskolako ikasleak herriko Musika Bandarekin batera, kalean zehar ibiliko dira martxoaren 2an, larunbatean, eguerdiko 13:00etatik aurrera, inauterietako hainbat doinuekin kaleak girotzeko asmoarekin. Horrez gain, udaleko kultura sailetik antolatutako ekintza gehiago ere izango ditugu herrian. Hona hemen egitarau osoa:


Amurriok berriro jarri ditu martxan aisialdi jarduerak Kultura Kalean programarekin - - Aiaraldea.eus\nAmurriok berriro jarri ditu martxan aisialdi jarduerak Kultura Kalean programarekin\nAmurrioko Udala 2020-06-26 06:00\nPerdido entre ilusiones kantautoreak kontzertua eskainiko du, besteak beste. / Aiaraldea.eus\nUztailean, udako zinema, formatu txikiko kontzertuak eta arte eta dantza ikuskizuna programatu dira, udalerriko bizitza soziala eta kulturala dinamizatzeko. Jarduera guztiek edukiera mugatua izango dute eta jendeak eserita egon beharko du. Jarduera horiek segurtasun arauak, 6 urtetik gorakoentzako maskara nahitaez erabili beharra eta higiene eta osasun neurrien protokoloa beteta egingo dira.\nAstebururo jardueraren bat jasotzen zuen Amurrioko jai eta aisialdi giroa erabat eten zen duela hiru hilabete, Covid-19ak sortutako osasun krisiaren ondorioz. Horregatik, ekitaldi handiak eta herriko jaiak bertan behera geratu diren arren, bestelako uda kultural bat planteatu da, aisialdi jarduerekin, baina betiere segurtasunean oinarritutako ikuskizunak emanez.\nUztailaren 2an hasiko da 'Udako Kultur tantak: Cultura a pie de calle', udako zine saioak, bertako musikariak bultzatuko dituzten formatu txikiko kontzertuak eta dantza eta arte ikuskizun bat biltzen dituen kultur programa. Programatutako jarduera guztiak, uneoro osasun-agintariek ezarritako neurriak eta gomendioak errespetatuz egingo dira.\nSegurtasunean oinarritutako ikuskizunak emateko, jarduera guztiek aurrez zehaztutako edukiera izango dute, eta bertaratzen direnek eserita egon beharko dute. Gainera, eremuaren sarreran, derrigorrezkoa izango da maskara erabiltzea 6 urtetik gorako pertsonentzat, eta neurri higieniko-sanitarioen protokoloa beteko da, eskuak garbitzea, adibidez.\n22:00etan Juan Urrutia plazan.\nUztailak 2: “Mía y el león blanco”\nUztailak 17: “Korterraza Araba” komedia\nUztailak 30: “Aladdin”\nKontzertuak formatu txikian:\n20:30ean Juan Urrutia parkean.\nUztailak 10: Armuru Lab\nUztailak 24: Lobo & Carmine\nUztailak 31: Perdido entre ilusiones eta Sabin Guaresti\nDantza eta arte ikuskizuna:\nUztailak 16: Ratos de arte y balie\nAdin guztientzat egindako jarduera parte-hartzailea da (6 eta 10 urte bitarteko adingabeek lagunduta joan beharko dute), eta Samsara Elkarte Soziokulturalak zure obra sortzeko 5 dantza eta pintura baliabidez gozatzea proposatzen du. San Anton plazan izango da 18:00etatik aurrera.\nJarduera horiez gain, agenda eguneratzen joango gara eta, abuzturako, kultura eta aisialdi jarduera berriak egongo dira, kaleko antzerkia, formatu txikiko kontzertuak eta baita “Amurrio Got Talent” online bat ere.


Mercedeseko ABEEaren aurrean, langileen lan baldintza duinak aldarrikatzen ditugu | LAB SINDIKATUA\nEkintza Sindikala Mercedeseko ABEEaren aurrean, langileen lan baldintza duinak aldarrikatzen ditugu\nGaur, urtarrilak 20, Mercedes-Benzeko zuzendaritzak ABEEa aurkeztu du Gasteizko lantegiko langileentzat. Horren aurrean, LABek argi utzi nahi du Mercedeseko langileek, kontratetakoek eta enpresa hornitzaileetakoek ezin dutela euren gain hartu aipatutako arazoa eta enpresak berak hartu behar duela bere gain.\nGaurko bileran enpresako zuzendaritzak ABEEaren prozedura ireki du, dokumentazioa aurkeztuz eta neurria azalduz. Arrazoi produktiboekin arrazoitzen du neurria enpresak eta 6 hilabetez luzatuko zen, langile bakoitzari gehienez 30 egun aplikatuz.\nLehenengo balorazio honetan, LABek argi adierazi nahi du langileek ezin dutela ordaindu enpresak argudiatzen duen arazoa. Gogorarazi nahi dugu Mercedesek 276 milio euroko etekina lortu zuela iaz, aurtengo produkzioaren aurreikuspena inoizko handiena izan dela, soldata eskala bikoitza aplikatzen jarraitzen dutela,… Gainera, hilabete hauetan ehunka aparteko ordu egin dituzte, aktibatzeko egunetan lan egin dute,… beraz, gure susmoa da enpresak ABEEa aurkeztu duela erabateko malgutasuna lortzeko.\nTestuinguru honetan, LABen helburua izango da langileen lan baldintzak mantentzea eta enplegu duina bermatzea, bai orain baita ABEEa bukatzen denean ere. Aldi berean, exijitzen dugu Mercedesek konpromisoak hartzea azpikontratetan eta enpresa hornitzaileetan enplegua eta lan baldintzak bermatzeko, ABEE honek milaka langileri eragin ahal dielako.


Geologiako Graduondokoa - Geologia.eus - UPV/EHU\nGraduondoko ikasketak gradua (1. zikloa) bukatu ondoren espezializaziorako egiten diren unibertsitateko ikasketak dira, eta masterreko ikasketak (2. zikloa) edo doktoregoko ikasketak izan daitezke (3. zikloa).\nGeologiako Graduondokoa eskaintzen duten Espainiako unibertsitateek geologiako arlo espezifikoekin lotura duten masterrak dituzte, eta baliabide mineralak, arrisku geologikoak, geofisika, palentologia, ingurugiro geologia, hidrokarburoen ustiaketa eta ingeniaritza geologikoa lantzen dira. Horiez gain, diziplina anitzeko masterrak eskaintzen dira, ozeanografia edo giza eboluzioaren arlokoak. Master horiek 60 ECTS (1 urte) dituzte hainbat irakasgaitan banatuta, eta bukatzeko, Master Amaierako Lana egin behar da (ikerketa bat).\nMasterra behin bukatuta, aukera dago unibertsitateko prestakuntzarekin aurrera egiten eta 3-4 urtean geologiaren arloan ikerlan originala egiteko, doktorego programa baten barruan doktorego tesia egiteko bide izan daitekeena.\nOndoren daude jasota Estatuan eskaintzen diren master ofizial gehienak. Atzerrian beste asko dira aukeran. Atzerriko masterrei buruzko informazio nahi baduzu, etorri gugana eta interesatzen zaizun arloko irakasleekin hitz egin; gustura lagunduko zaituzte.\nGeologiako graduondoko masterrak\nEUSKAL HERRIKO UNIBERTITATEA / UNIVERSIDAD DEL PAIS VASCO – UPV/EHU\nUNIVERSIDAD D’ALACANT / UNIVERSIDAD DE ALICANTE - UA\nMáster en Geologia i geofísica de reservoris\nMáster en Recursos minerals i riscos geològics\nMáster en Ciencia y gestion integral del agua\nUNIVERSIDAD INTERNACIONAL DE ANDALUCIA - UNIVERSIDAD DE HUELVA


Ukabilak eta loreak - 111 Akademia\nUkabilak eta loreak\t2015/02/16 - 07:47 Izenburua: Ukabilak eta loreak\nPertsonaien barrenean sartzeko abilezia aparta erakusten du Julen Belamunok estilo zehatz bezain dotore batean idatzitako istorio hauetan: izaki bakartiak gehienetan, bizitzak edo inguruak gaizki tratatuak sarri, bere burua gobernatzen ere asmatzen ez dutenak… Gizajoen katalogo bat, sakon-sakonean gutako edozein ere izan daitekeen bezalakoak.\tTweet 2 iruzkin Bilbo 54.3 Azteazkena, 29 Ekaina 2016 20:29 Iruzkin lotura Liburu ona Julen Belamunoren lehenengoa. Zortzi ipuinez osatuta dago eta, nahiz eta maisulanak ez izan, interes osoz irakurtzen dira eta ez dago soberan dagoen ipuinik.\nGasteiz 9.5 Azteazkena, 22 Apirila 2015 21:15 Iruzkin lotura Zortzi ipuinek osatzen dute “Ukabilak eta loreak”. Guztiek heriotzaz jarduten dute sakon edo azaleko eran.


6 Gako-hitz arruntak okerrak | Martech Zone\nAsteazkena, apirila 18, 2012 Astelehena, otsaila 8, 2016 Douglas Karr\nBezeroekin gero eta ikerketa sakonagoetan murgiltzen jarraitzen dugun bitartean bilaketa-trafikoa erakartzen ari diren gako-hitz moten inguruan, enpresa askok ideia okerra dutela hitz-gakoen ikerketa eta erabilerari dagokionez.\nOrrialde bakar batek ondo sailkatu dezake dozenaka hitz gako. Jendeak uste du orrialde bat izan behar dutela bideratu nahi duten hitz gako bakoitzeko ... Ez da kasua. Gako-hitz batentzat ondo sailkatzen den orrialde bat baduzu, gako-hitz garrantzitsu gehigarriak ere ondo sailkatu daitezke! Zergatik jarraitu eduki errepikakorreko orrialde tona gehitzen orrialde bat optimizatu eta hitz talde baten sailkapena besterik ez duzunean?\nBolumen handiko hitz gakoak sailkapen bikainarekin bisita asko ekar ditzake, baina zure bihurketa tasen kalterako izan daiteke. Markako hitz gakoek eta konbinazio geografikoek bezero gehien ekar ditzakete ... zure negozioa nahitaez tokikoa ez bada ere.\nBuztan luzearen (bilaketa-bolumen txikia, garrantzi handia) gako-hitzak sailkatzeak ez du esan nahi zu ezin da sailkatu lehiakortasun handiko eta bolumen handiko hitz gakoetan. Izan ere, gure bezeroak isats luzeko gako-hitz kopuru altuagoetan sailkatzen direnez, denboran zehar lehia handiko baldintzetan sailkatu ohi dira. Eta alderantzizkoa ez da zertan egia izan. Oso epe lehiakorrean sailkatzeak ez du esan nahi lotutako isats luzeko termino guztietan sailkatuko zarenik. Buztan luzeko terminoek eduki garrantzitsuak onartzen dituzte.\nTrafiko gehiago ez da beti esan nahi bihurketa gehiago. Askotan, errebote-tasa altuagoak eta bisitari frustratuagoak esan nahi du, ez baitute bilatzen zer bilatzen zuten aurkitzen.\nHitz gakoak erabiliz meta deskribapenak baliteke zure mailan eragina ez izatea, baina zure klik tasa hobetuko du bilaketa-motorreko emaitzen orrialdetik (SERP). Gogoratu bilatutako hitz gakoak oraindik ausartagoak direla SERPn, zure sarrerara eta ez beste batzuetara arreta deituz.\nJende askok ez ditu bilaketa-termino laburrak erabiltzen, galdera osoak bilatzaileetan idaztea aukeratu ordez. FAQ bat edukitzea (maiz egiten den galdera) estrategia hitz gakoen erabilera estrategia zoragarria izan daiteke.\nBaduzu beste bat?\nNola erabili Hitz eraginkortasunez\nTags: keywordkeyword ikerketahitz gakoen erabileraHitz\nApirila 19, 2012 at 12: 30 PM\nthnx informazio hau lortzeko, eta laster gehiagoren zain\nApirila 20, 2012 at 9: 48 AM\nTrafikoa handia da, baina bihurketak hobeak dira. Garrantzitsua da buztan luzeak nahasketan sartzea. Buztan luzeko hitz gakoekin bilatzen duten pertsonak zerbait zehatza bilatzen dute. Ziurrenik iraganeko ikerketa modua aldatu dute eta aukera gehiago dago bihurketarako.


Jesus Torquemadaren analisia: Schulzek ilusioa ekarri die berriz sozialdemokratei | Albisteak | EiTB\nJesus Torquemadaren analisia: Schulzek ilusioa ekarri die berriz sozialdemokratei\nSchulzek ilusioa ekarri die berriz sozialdemokratei\nAlderdikidee uste dute Martin Schulz buru izanda iraileko hauteskundeak irabaz ditzaketela eta, behingoz, Angela Merkel garaitu.\nMartin Schulz izango da Alemaniako sozialdemokraten liderra\nAlemaniako Alderdi Sozialdemokratak, SPDk, ilusioa berreskuratu egin du. Uste dute Martin Schulz buru izanda iraileko hauteskundeak irabaz ditzaketela eta, behingoz, Angela Merkel garaitu.\nHorregatik, alderdiak atzo egindako ez-ohiko batzarrean Schulz izendatu zuten hautagai ordezkarien botoen % 100arekin. Ikusi gabe geneukana. Merkel bere alderdiak izendatu zuen, CDU alderdi demo-kristauak, % 90ekin.\nSchulzen aurrekoak, Sigma Gabrielek, %74 lortu zuen soilik. Schulz iritsi denetik, inkestek SPDa CDUren pare kokatzen dute eta alderdi sozialdemokratak 13.000 afiliatu berri lortu ditu hilabete batean.\nSchulzek karrera politikoa egin du Europako Parlamentuan, bere lanak ezagun egin du Europa osoan. Jende askok uste du Europako Parlamentuak ez duela ezertarako balio; haatik, sozialdemokrazia europarra suspertu dezakeen politikaria bertatik dator.\nSchulz eurorpazale konbentzitua da, askatasunaren defendatzailea eta betiko sozialdemokrata. Bere programa aurrerago emango du ezagutzera, baina dagoeneko esan du gizarte justizia eta hezkuntza izango dituela ardatz.\nHauteskundeak Alemania 2018


Olatuaren zain - - Anboto.org\nMartin Loizate Sarrionandia (ikaslea) 2019-10-11 08:30\nBi urte pasatu berri dira Katalunian autodeterminazio erreferenduma egin zutenetik, hautetsontzien bidaia epiko hartatik, Espainiako poliziaren biolentziaren bideoak mundu osora zabaldu zirenetik, eta ia bi urte eragile sozialetako bozeramaileak, legebiltzarreko presidentea eta kontseilariak atxilotu zituztenetik.\nProzesu independentistaren aurkako sententzia ate joka dugu (baliteke zutabe hau argitaratu denerako eman izana) eta joan den astean Argia aldizkarian Jordi Cuixarti eginiko elkarrizketan seguru zioen 10 urte baino gehiagoko kartzela zigorra jasoko zutela. Abisua Euskal Herrira zeharka: helburu politiko batzuk ez dira zilegi.\nBaina azken hilabeteotako impasse egoeraren hondoan egosten ibili da sententziari erantzun bat, tsunami demokratikoarena, zehaztasunez irudikatu ezin den arren, (des)obedientziaren filosofian sakonduz bazter guztiak bustiko dituena. Tsunami baten berezko indar suntsitzailearekin, Espainiar Erregimenarekin haustera doana, baina olatu eraikitzaile bat finean, orain arteko ariketa (des)obedienteen logikan, kolektibitate, epika eta baldintza berriak sortuko dituena.\nEta nola ez, tsunamia hona ere helduko da, jaiak bustiko ditu, kaleak astindu. Oraingoz abisua zabaldu da egunean bertan kontzentrazio zaratatsuak egiteko. Ikusiko da, tsunamia surfeatzeko bezain abilak garen, burua urpean sartu eta olatua pasatzen uztea ez delako aukera bat.


Spirit - Wikipedia, entziklopedia askea.\nSurface exploration 2004ko urtarrilaren 4a -\nEspazio jaurtiketa 2003ko ekainaren 10a\nLoss of signal 2010eko martxoaren 22a\nService retirement 2011ko maiatzaren 25a\nSpirit (izen ofizala: MER-A) NASAren Marte aztertzeko Mars Exploration Rover misioan parte hartzen duten bi rover robotetatik lehenengoa da, eta 2004ean jaurtikitako zunda sistema bateko parte da. Ontziak Marte planetan lurra hartu zuen 2004ko urtarrilaren 4an, 4:35 UTC orduan, eta lan egiten jarraitzen du. Bere biki Opportunityk ere Marten lurra hartu zuen hiru aste geroago, 2004ko urtarrilaren 24an.\n2 Columbia Memorial Station\n4 Koloretako lehenengo argazkia\n5 Funtzioak eta aurkikuntzak\n6 Marten harri bat zulatzen den lehen aldia\n7 Humphreyen ur arrastoak\nSpirit roverra lur orotako ibilgailua da, eta gurdi itxi baten tamaina du. 2004ko urtarrilaren 4an Spirita Marteko gainazalera heldu zen, zehazki Gusev kraterrera. Lurrartze puntuari Columbia Memorial Station izena jarri zioten, espazioan hil ziren Columbia anezkako astronauten omenean. Ibilbide horrek 7 hilabete iraun zuen, eta milaka kilometro egin zituen. Bi aste geroago planeta gorriaren beste aldera heldu zen Spiriten biki Opportunity.\nSpirit prestatuta zegoen hiru hilabetez lan egiteko, baina hainbat urtez jarraitu du Marte ikertzen eta Lurrera informazioa bidaltzen. Rover robot horrek 4 urtean 19,1 kilometro egin ditu Marteko gainazalean zehar, eta 210000 argazki hartu ditu gutxi gorabehera.\nSpiritek eta haren bikiak hauts-ekaitz eta arazo tekniko asko jasan dituzte arazorik gabe. NASAk 20 milioi ordaindu behar ditu urtero robot horiek mantentzeko. Oso garestiak direnez, Spirit itzaliko dute aldi batzuetan, eta Opportunityren funtzioak mugatuko dira, hau da, ez du informazioa egunero bidaliko aurrekontu murrizketengatik.\nColumbia Memorial Station[aldatu | aldatu iturburu kodea]\nSpirit Gusev kraterretik gertu lurreratu zen, gutxi gorabehera kraterretik 10 kilometrora, 14,5718º S-ko latitudean eta 175,4785º E-ko lonjitudean. Panorama batek erakusten du arinki inklinaturik dagoen gainazal bat harri txikiz beteta, horizontean zelai batzuekin 27 metroko distantziara. MER taldeak lekuari Columbia Memorial Station izena jarri zion, Columbia espazio anezkan hildako zazpi astronauten omenez.\nMisio funtsezkoena Spiritentzako 90 eguzkialdikoa zen. Misioa luzatu egin zen hainbat bider, eta 2007ko ekainaren 12rako 1223 eguzkialdi gainditu zituen. Gertaeren eta aurkikuntzen kronologia osoa, asteroko berrikuntzekin, NASAren Jet Propulsion Lab laborategiko webgunean dago jasota.\nKoloretako lehenengo argazkia[aldatu | aldatu iturburu kodea]\nMarteko koloretako lehen argazkia\nEskuinaldean, kamara panoramikoaren bidez ateratako Marteren lehenengo koloretako irudia. Beste planeta bateko gainazalean inoiz ateratako bereizmen altueneko irudia zen une horretan. 12 milioi pixel ditu irudiak, eta 4.000 bider 3.000 pixeleko hedadura dauka.\nFuntzioak eta aurkikuntzak[aldatu | aldatu iturburu kodea]\nRobot honen funtzioa planeta gorriaren lurzorua aztertzea da ebidentzia geologikoak aurkitzeko,zehazten dituztenak ea existitu den edo existitzen den ura eta honekin batera ea Marten noizbait izaki bizidunak izan ote diren.\nAurkikuntza bat izan zen robotaren gurpil batzuk erabileragatik apurtuta zeuden eta hori dela eta, ibiltzerakoan lurra irabiatzen zuen. Ikerlariak konturatu zirenean irekita utzi izan zuela itxura distiratsua zuen area bat ondorioztatu zuten Marte bizitzeko leku egokia izan zela. Honetaz gain, gauza asko egin izan ditu adibidez lehenengoa izan da mendi estralurtar bat eskalatu izan duela, husband deitua. Marten egon den denboraldian Spiritek aurkitu du harri batzuetan froga batzuk non ura aldatu izan duen mineral hauen konposizioa eta baita ere eremu batuetako lurzorua aldatu egin du ura.\nMarten harri bat zulatzen den lehen aldia[aldatu | aldatu iturburu kodea]\n2004ko otsailaren 6an robotaren urradura erremintak 45,45 milimetro zabal eta 2,65 milimetro sakon zen zulo bat egin zuen Marteko harri batean. Zuloak Adirondack harriko material fresko bat kanporatu zuen. Irudi hori Spiriten kamera panoramikoarekin egina zen. Makinen kamerak Honeybee Roboticsek emanak ziren.\nHarriak urratzeko makina 5 milimetroko sakonerako zuloak zulatzera heldu daiteke. 720 gramo baina gutxiago pisatzen du, eta Spiriten beso robotikoan kotaturik dago. Gurpilak abiadura handian mugiarazten dituzten hiru motor ditu. Ordu pare bat eman ditzake zuloa egiten.\nHumphreyen ur arrastoak[aldatu | aldatu iturburu kodea]\n2004ko martxoaren 5ean ur arrastoak aurkitu ziren Humphreyn, NASAk esan zuen Spiritek Humphrey izeneko harri batean lehen ura egon zenaren arrastoak aurkitu zituela. Washingtoneko Unibertsitateko Ray Arvidson doktoreak prentsaren aurrean esan zuen: "Lurrean harri hau aurkituko bagenu, esango genuke bere barneko sustantzia baten eraginez sortutako harri bolkaniko bat dela." Haatik, Opportunityk aurkitutako harriak magmak mineral kristalino batzuk sortzerakoan eratu zen. Interpretazio hau zuzena bada, litekeena da mineralak urarekin disolbatu zirela.\nUr arrastoak Marten\nHauts-ekaitzak[aldatu | aldatu iturburu kodea]\nMarteko negua hastean eta eguzki-panelak hautsez estaltzean, ezinezkoa zen Spiriten bateriak berriz kargatzea. Spiritek informazioa transmititzeari utzi zion, eta NASAk galdutzat eman zuen. Geroago konturatu ziren, ordea, Spirit informazioa transmititzeko gai ez ezik aginduak hartzeko ere gai zela.\nOrriaren azken aldaketa: 21 urria 2021, 19:34.


Kaleak sutan - - Tolosaldeko ataria\nJone Alberdi 2019-12-01 19:59\nAlbisteak aldatuz doaz kazetari ezberdinak etxeko telebista txikian agertzen diren heinean.\nBakoitzak hiru segundo eskas ditu ahal dituen hitz gehienak botatzeko, arrapaladan eta ezer ahaztu gabe. Eta gertakarien berri eman ondoren, hurrengo kazetariak ordezkatzen du arnasik gabe geratzen ari zena.\nIrudiak hala ere, kazetariak ez bezala, ez dira aldatzen. Pertsona anitz ageri dira istiluetan, hiru eta herrialde askotarikoak, baina oihu bat bera dute. Jendearen eskubide urratuak salatzen dituen oihua.\nParisen hasi ginen horrelako protestak ikusten. Nahiz eta segituan herrialde osora zabaldu eta Hendaian ere, Irunetik bost minutura zeuden etxeen balkoietan, ikusi genituen gidarien txaleko hori famatuak. Horrela, biolentzia hedatuz, eta bide batez, indartuz joan zen; egunkarien lehen orriak betez eta gizartea ohartaraziz Frantziako iraultza berriaz. Jendea kexatzen ari zen. Baina momentu hartan ez genuen pentsatu, ia urtebete beranduago, biolentziak amaierarik edukiko ez lukeenik.\nMetroko tiketaren prezioa, gasolinaren igoera edo arrazoi politikoak direla bitarteko, Iran eta Iraken, Bolivia eta Txilen, baita Hong Kong beran ere berdinak ikusi direlako. Jendea nazkatuta dago. Nazkatuta errespetua ez delako inon ageri, klase sozialak geroz eta bereiziagoak daudelako eta beraien ahotsak zapaldu egiten direlako. Kalera atera dira, eta behingoagatik beraien ahotsak urrutira iritsi dira.\nKezkagarriena, hala ere, beraien ahotsez gain iristen diren hildako eta zaurituei buruzko berriak dira. Jendeak berdintasuna soilik eskatzen du, duintasunez tratatzea. Nola da posible abiapuntu hori edukita, oinarrizko gauzak eskatuta, beraien eskaera ulertua ez izatea? Kaleak gudu eremu bihurtzea? Zergatik zerbait egin dezaketenek biolentziaz bakarrik erantzuten diete? Dirudienez, ez dutelako jendearen amorrua ikusi, entzun edo sentitu nahi. Eta ondorioz, jendeak kalean jarraitzen du amorrua nola bideratu jakin ezinik, begietako estalkia jarrita dutenek, ez dutelako erreakzionatzen.


BIM-Revit eta Nazioarteko Merkataritza izango dira Amurrion egingo diren hurrengo ikastaroak.\nUrriaren 26an hasiko da BIM-Revit ikastaroa, eta azaroaren 7an, berriz, nazioarteko merkataritzako teknikari-ikastaroa. Dagoeneko irekita dago bi ikastaroetan izena emateko epea.\n"Paziente Aktiboa" programa urrian helduko da Amurriora\n"Paziente Aktiboa", hain zuzen, norbere zaintzan oinarrituriko osasun-heziketarako programa bat da. Osakidetzak, egitasmo horren bitartez, informazioa eta prestakuntza ematen die pazienteei eta/edo zaintzaileei, haiek gaixotasuna kudeatzeko gaitasunak beregana ditzaten, bizi-kalitate hobea izan dezaten eta pazienteek eurek euren osasunari eragiten dioten erabakiak har ditzaten.\nArabako Basogintza Elkarteak (ABE) bere 30. urteurrena ospatuko du hitzaldiekin eta basogintza-azokarekin Amurrion.\nABEk bere 30. urteurrena aprobetxatu nahi du Arabako basogintzaren mundua herritar guztiei ezagutarazteko.\nAmurrio Bidean lehiaketaren entrepresa proiektuak aurkezteko azken egunak\nProiektu irabazleak Reforamurrio Enpresaldeako modulu batera sartu ahal izango du doan, 6 hilabetez\nAmurriok enplegu-programak sustatzeko diru-laguntza eskatu dio Aldundiari\nTokiko Gobernu Batzarrak oniritzia eman dio enplegu-programetarako diru-laguntza lortzeko Arabako Foru Aldundiari egin zaion eskaerari. Enplegu-programak probintziako udalerri kaltetuenetan abiatu nahi dira, hau da, lurraldeko batez bestekoa baino langabezia-tasa handiagoa dutenetan; Amurriok, kasurako, % 14,5eko langabezia-tasa du gaur egun.\nAmurrioko Udalaren Gazteria Sailak gazteen aisialdi-lokalen erabilera egokiari buruzko informazio-kanpaina bat abiatuko du, lokalok zein egoeratan dauden jakiteko eta lokalak erabiltzen dituzten gazteei hobetzeko zer neurri hartu aholkatzeko.\nAmurriok bat egin du “Euskadi Lagunkoia” proiektuarekin\nAmurriok bat egin du Eusko Jaurlaritzaren Enplegu eta Gizarte Politiketako Sailaren “Euskadi Lagunkoia” proiektuarekin.\n2016 Bebigistan, palmaresa\nFilm laburrik onena : ULISES, Aitor Gutierrez\nAmurrio Antzokiak denboraldi berria inauguratuko du\nAmurrioko antzokiak asteburu honetan emango dio hasiera 2016-2017ko musika, zinema eta arte eszenikoen denboraldiari, bere heriotzaren mendeurrena dela-eta Vicente Goikoetxeari egingo zaion omenezko kontzertuaren bidez. Doako musika-proposamen hori arratsaldeko zortzietan hasiko da eta honako hauek jasotzen dituen programa eskainiko du: Misa in honorem Immac, Tantum ergo, Andante religioso eta Ave María, Aitor Sáez de Cortázar Junguituren zuzendaritzapean.\nLaster irekiko da Amurrioko Udalak euskara sustatze aldera herritarrei ematen dizkien diru-laguntzen eskaerak aurkezteko epea. Eskaerak urrian aurkeztu behar dira, eta herritar interesdunei eskatzen diegu eskaera erregistratu aurretik lehen solairuan dagoen Euskara Zerbitzura eramateko, bertan egiazta dezaten


Proud Boys - Wikipedia, entziklopedia askea.\nmen's organization (en) , erakunde terrorista eta hate group (en)\nalt-lite (en) , Misoginia, Transfobia, Supremazismo Zuria, gorrotoa, kontserbatismoa, eskuineko libertarianismoa, antirrazismoa, Western chauvinism (en) , Antisemitismoa, Islamofobia eta liberalismo kulturala\nEnrique Tarrio (en)\nProud Boys (euskaraz: «mutil harroak») Ameriketako Estatu Batuetan eta Kanadan indarkeria politikoa sustatzen duen eskuin muturreko erakunde politiko neofaxista da, gizonen kidetza bakarrik onartzen duena. 2016an sortu zen eskuin muturreko Taki's Magazine aldizkariaren baitan, Gavin McInnes buru zuela. 2011ko Disneyren Aladdin musikalaren Proud of Your Boy abestiaren izena hartu zuten erakundea izendatzeko. 2019az geroztik Henry "Enrique" Tarrio afro-kubatarra da Proud Boys taldearen burua.\nMultimedia: Proud Boys\nArtikulu hau Ameriketako Estatu Batuetako politikari buruzko zirriborroa da. Wikipedia lagun dezakezu edukia osatuz.\nFaxismoa Ameriketako Estatu Batuetan\nOrriaren azken aldaketa: 30 urtarrila 2022, 22:32.


barren.eus - Mila Pikazak irabazi du Txankakuaren ‘Prezio Juxtua’ lehiaketa\nMila Pikazak irabazi du Txankakuaren ‘Prezio Juxtua’ lehiaketa\nArgitaratua: 2019-11-06 14:27\nMila Pikazak irabazi du Txankakua elkarteak antolatutako Prezio Juxtua lehiaketa. Produktu ezberdinez osaturiko erakusleihoa osatu zuen Txankakuak, eta haren prezio zehatza edo pasatu gabe gehien gerturatzea zen jokuaren arrazoia.\n2.458,58 euro zen prezio zehatza, eta Mila Pikaza izan da prezio horretara gehien gerturatu dena, 2.458 kopuruarekin. 58 zentimo bakarrik falta izan zaizkio kopurua bete betean asmatzeko. Beste parte hartzaile bat gehiago gerturatu da prezio zehatzera, baina 32 zentimoan gainditu du prezio zehatza, eta, hortaz, ez du saria irabazi.\nMila Pikazak Rural Kutxako erakuslehioan zeuden produktu guztiak eraman ditu etxera, besteak beste, bizikleta bat, tablet-a, sakelakoa, kirol erlojua edota eguzkitako betaurrekoak. Prezio Juxtua lehiaketaren estreinako ekitaldiak eman duenarekin pozik aertu dira Txankakua merkatari elkarteko ordezkariak. Lehiaketan parte hartzeko Txankakuako saltokietan egin behar ziren erosketak, eta erosleei boleto berezi bat ematen zieten dendariek, bertan bere datuak eta erakusleihoan zeuden produktu guztien balio totala jartzeko. 25.000 txartel edo boleto jaso dituztela azaldu dute.\n• Bono kanpaina\nTxankakuak, bestalde, bono kanpaina jarri du martxan aurten ere, herriko merkataritza sustatzeko. 40 euroko bonoa erosita, 50 euroko erosketa egin ahal izango da elkartearen dendetan. Bonoa 25 euroko bi zatitan banatuta egongo da; hortaz, gutxienez 25 euroko erosketa egin behar da. Nahi izanez gero, 50 euroko bi bono elkartzeko aukera ere badago, eta horrela 100 euroko erosketa egin. Mila bono atera dituzte guztira, eta Kalebarren plazan ipini duten lokalean erosi ahal izango dira azaroaren 30era arte, edo bonuak agortzen diren arte.


[Iritzi artikulua]: "Lerro hauek idazteko beharra" — Gaztezulo\n[Iritzi artikulua]: "Lerro hauek idazteko beharra"\n[Iritzi artikulua]: "Lerro hauek idazteko beharra" Aspaldi nenbilen lerro hauek idazteko gogoz, baina pentsatu nuen hobe zela barnean nuen haserrea baretzea, berotasunean idazten edota esaten diren gauzak askotan ez direlako egoerak eskatzen duen perspektibarekin egiten. Hobe zela ezer ez idaztea, agian ez zaiolako inori axola. Kasu zehatzegia zela, eta badaudela gauza garrantzitsuagoak, hau agian tontokeria zela. Hobe zela ez esatea, horrelakoak beti ezerezean geratzen direlako… https://www.gaztezulo.eus/albisteak/lerro-hauek-idazteko-beharra https://www.gaztezulo.eus/albisteak/lerro-hauek-idazteko-beharra/@@download/image/ecografia-renal-1200x702.png\nAspaldi nenbilen lerro hauek idazteko gogoz, baina pentsatu nuen hobe zela barnean nuen haserrea baretzea, berotasunean idazten edota esaten diren gauzak askotan ez direlako egoerak eskatzen duen perspektibarekin egiten. Hobe zela ezer ez idaztea, agian ez zaiolako inori axola. Kasu zehatzegia zela, eta badaudela gauza garrantzitsuagoak, hau agian tontokeria zela. Hobe zela ez esatea, horrelakoak beti ezerezean geratzen direlako…\nAuto-ariketa hori egin nuen eta aitortu behar dizuet beroaldia apur bat hozten hasi zela, baina barnean nituen inpotentzia zantzu horiek azken asteetan berriro piztu egin dira, eta nola gainera. Banekien, nola ez, une honetan pandemiaren egoera latz hau kudeatzen ari direnaren helburu nagusia kontsumoaren gurpila ez geratzea dela, inuzentea ni, nola pentsatu kontrakoa! Baina urak gainezka egiteko falta zen tanta azken asteetako lotsagabekeria zaparrada izan da.\nUdalekuak eta eguneko zentroak bi aldiz pentsatu gabe itxi egin dituzte; berriz ere haurrak zigortu, etxe askotako kontziliazioa hankaz gora jarriz eta BERRIRO ERE adineko pertsonak baztertu egin dituzte. Bizitza zor diegun eta gugatik, gure herriagatik, hainbeste borrokatu eta sufritu duten adineko pertsonekin egiten ari direna nazkagarria da. Akaso benetako gauza garrantzitsuak (lana eta kontsumitu) egin ahal izateko traba al dira beraientzat?\nBitartean, hori bai, tabernetan barra-librea, jarrai dezala kontsumoak aurrera!\nTabernak etengabe aipatuko ditudala ohartuko zarete, baina ez pentsa mesedez erruaren geziak tabernariei edota bertako langileei jaurtitzeko intentzioz ari naizela, ezta gutxiago ere. Bakoitzak beren negozio edota ogibidea ahalik eta hobekien eta era duinenean aurrera ateratzeko eskubide guztia duela uste dut. Aipatzen ditut, adibiderik argigarriena iruditzen zaizkidalako egoera surrealista hau eragin dutenen kudeaketa negargarria estalgabetzeko. Batik bat " Bigarren olatu epidemiko bati aurre egin behar diogu" bezalako adierazpenak irakurtzen ditudanean, ez dudalako oso ongi ulertzen zergatik ez diren benetako neurriak hartzen. Tira, zergatia jakin badakit oso nabarmena delako, baina...\nEtengabeko kontraesan eta zentzugabekeria horiek nigan sortzen duten amorrua, nire egoera konkretuarekin uztartuz, azkenik bai, oso pertsonalak diren lerro hauek idaztera bultzatu naute. Nazkatuta baikaude, haserre, eta barne-korapilo hau askatzeko tresnarik egokiena iruditu zait hau. Beraz inork irakurtzen ez badu ere, ezerezean geratzen bada ere, ados ez bazaudete ere, behintzat terapia moduan baliagarria izan zait.\nZoriontsu naiz, bikotea eta biok gurasoak izango garelako aste gutxi barru. Baina kontsumoaren gurpilari etengabe erregaia ematen jarraitzearekin batera eta jarrera arduragabeengatik kasu positiboak gorantz doazen bitartean, hilabete hauetan guztietan ez didate ekografia edota kontsulta bakar batera sartzen utzi. Uste dut ulertuko duzuela, terrazak, opor-lekuak edota hondartzak jendez gainezka ikusten ditudan bitartean, kasu askotan gainera, gutxieneko arauak errespetatu gabe, eskubide xume baina guretzat garrantzitsu hori kentzea ez zaigula zilegi iruditzen. Musukoa jantzita, eskuak bost aldiz garbituta eta segurtasun neurri guztiak zorroztasunez bete arren, bikoteak bakarrik sartu behar izan du “gutxieneko distantziak mantendu behar direlako kontsulta barruan, pertsona kopuru ahalik eta baxuena egon behar duelako bertan...”. Hori bai, batzuetan, 6 metro koadroko kontsulta baten barruan bi langile barruan zeudela. Eta ni? kanpoan noski, galdetzea ere, "beharrezkoa eta ezinbestekoa dena soilik" argudiatuz.\nNire kexa ez da soilik ekografia ikuste hutsaren eskubidea "lapurtu" didatela, hori agian gutxienekoa da, baizik bikoteak bakarrik sartu behar izatearekin batera, bizi dugun pandemia egoerak, lehen haurra izateak sortzen dituen urduritasunak, maskara gainean etengabe eramateak, horrek guztiak sor dezakeen estresak, beldurrak eta abar luze batek asko zailtzen diotela bertan jasotzen duen informazio guztia minutu gutxitan asimilatzea. Une berezia da guretzat, oso pozgarria eta polita, baina batez ere berria, ezezaguna. Zorionez – ez pentsa “zoritxarrez” esango dudanik- ezohiko egoera baten barruan tokatu zaigu esperientzia liluragarri honen protagonistak izatea. ProtagonistaK diot bai, pluralean. Bion artean erabaki dugun zerbait delako eta biok elkarrekin aurrera eraman nahi duguna. Bata bestearen babesa sentitu, bata bestearen ahuleziak zein indarguneak helduleku gisa erabili, emozionalki ahalik eta orekatuen eramateko helburuz ekin dugun bizi-esperientzia berri bat azken finean.\nKontuz, hau guztia ez diot protagonismo berezia nahi dudalako, inondik inora ere, amak fisikoki jasan behar dituen aldaketa horiek guztiak gutxi ez eta, gainera, bere motxilara zama psikologiko are handiagoa gehitzen ari direlako baizik, eta hori ez da bidezkoa, ez dute eskubiderik hori egiteko. Guraso izatearen abentura berri honetan jasotzen dugun informazioa eta ezagutza barneratzeko, uste dut ezinbestekoa dela lau belarri, bi garun eta bi bihotz une oro elkarrekin egotea. Kontsumo mota jakin bat ukitu ere egiten ez duten bitartean, ez dakizue zer nolako amorrua eta inpotentzia sortzen duen gugan egoera honek.\nBide batez bizpahiru galdera jaurtitzeko aprobetxatuko dut: jada alarma-egoeran ez gaudela kontuan izanik, legalki, kontsultan sartzea ukatu diezadakete? Zergatik kontsulta pribatuetan debeku hau ez da existitzen -bikotea ez sartzearena alegia-? Zergatik, zerbitzu publikoa izanik, tokatzen zaigun anbulatorio eta emaginaren arabera, batzuetan erditze-aurreko klaseak ematen dituzte eta besteetan ez? Iruditzen zait "Covid 19 garaian gaude beraz ezin da..." aitzakia gisa errazegi ari direla erabiltzen toki askotan, eta komeni denean bakarrik.\nBigarren auto-ariketa bat egingo dut eta erabaki hauen erantzuleen garun horien barruan sartuko naiz, egiten dutena ulertzen saiatzeko. Pentsatuko dut ongi jokatzen ari direnaren sinesmen irmoa dutela, eta hau egiteko eskubidea dutela, logikoa dela arrazoi askorengatik. Hori horrela izanda ere, jarri mesedez guztiok maila berean. Denoi eragiten diegun egoera zaila bada, denok batera arraun egin behar dugun zerbaiten aurrean bagaude, kendu ala banatu ditzatela eskubide-muga-askatasun txartel horiek bidezkoa eta logikoa den modu batean. Jokoan dagoen diru kopuruaren arabera, neurgailu desberdina erabiltzen ari dira eta hori onartezina da.\nBaina tira, lasai. Bitartean, aipaturiko gune horietan guztietan barra-librea. Jarrai dezala lanak eta kontsumoak aurrera, zer demontre! Jarrai dezatela gure haurren, adinekoen eta kolektibo jakin bateko pertsonen askatasuna zapaltzen eta eskubideak urratzen, tabernak edota toki konkretu batzuk irekiak dauden bitartean batzuk agian ez baitira kexatuko ere egingo.\nHori bai argi izan ez garela beraien lehentasun. Ez lehen eta are gutxiago orain.\nParentesi txiki bat irekiz amaitu nahiko nuke terapia-testu hau. Azken asteetan batik bat, geure bizipenaren leihoetatik argitasun gehiago sartzea ahalbidetu duen Tolosako txoko berezi bat aipatzeko. Eskerrak, bidean, Emeki topatu dugun, ikuspegi anitz eta zabal batetik, ahalduntzeko baliabideak eman dizkigun arnasgunea. Eskerrak Alazne Apalantza eta bere lantaldea ezagutu dugun, oztopo txikiz beteriko bide liluragarri hau, konfiantzaz eta indarrez gainditzeko behar genituen tresnak eman dizkigutelako. Ze berezia eta polita izan den -eta izaten ari den- astez aste jasotzen ari garen formazio eta informazio horrekin guztiarekin, geure buruarengan guztiz sinestea eta indartsu sentitzea.


Couquèques - Wikipedia, entziklopedia askea.\nCouquèques (frantsesez eta ofizialki: Couquèques) Okzitaniako udalerri bat da. Administratiboki Frantziako Gironda departamenduan dago, Akitania Berria eskualdean. 2013an 239 biztanle zituen.\nThierry FAUGEROLLE (2014-2020)\n45° 20′ 39″ N, 0° 50′ 58″ W / 45.3442°N,0.8494°W / 45.3442; -0.8494Koordenatuak: 45° 20′ 39″ N, 0° 50′ 58″ W / 45.3442°N,0.8494°W / 45.3442; -0.8494\nSaint-Christoly-Médoc, Civrac-en-Médoc, Bégadan, Saint-Yzans-de-Médoc, Blaignan eta Blaignan-Prignac (en)\n2007an Couquèques udalerrian erroldatutako biztanleak 239 ziren. Familiak 99 ziren, horien artean 28 pertsona bakarrekoak ziren (16 bakarrik bizi ziren gizonak eta 12 bakarrik bizi ziren emakumeak), 24 seme-alabarik gabeko familiak ziren, 31 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 140 etxebizitza zeuden, 100 familiaren etxebizitza nagusia ziren, 15 bigarren erresidentzia ziren eta 25 hutsik zeuden. 127 etxeak ziren eta 12 apartamentuak ziren. 100 etxebizitza nagusietatik 72 bere jabearen bizilekua ziren, 28 alokairuan okupaturik zeuden eta 1 doan lagata zegoen; 2 etxek gela bat zuten, 8 etxek bi zituzten, 10 etxek hiru zituzten, 34 etxek lau zituzten eta 46 etxek bost zituzten. 80 etxek euren parking plaza propioa zuten azpian. 48 etxetan ibilgailu bat zegoen eta 44 etxetan bat baino gehiago zituzten.\nCouquèques udalerriko biztanleria-piramidea 2009an .\n2007an lan egiteko adina zuten pertsonak 149 ziren, horien artean 109 aktiboak ziren eta 40 inaktiboak ziren. 109 pertsona aktiboetatik 93 lanean zeuden (55 gizon eta 38 emakume) eta 16 langabezian zeuden (6 gizon eta 10 emakume). 40 pertsona inaktiboetatik 14 erretiraturik zeuden, 13 ikasten zeuden eta 13 "bestelako inaktibo" gisa sailkaturik zeuden.\n2009an Couquèques udalerrian 102 unitate fiskal zeuden, 239 pertsonek osaturik. Pertsona bakoitzeko diru-sarrera fiskalaren mediana urteko 15.484 euro zen.\n2007an zeuden 8 komertzioetatik, 4 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen, 1 informazio eta komunikazio enpresa zen eta 1 zerbitzu enpresa zen.\n2000. urtean Couquèques udalerrian 20 nekazaritza-ustiategi zeuden, 360 hektarea erabiltzen.\nSaint-Christoly-Médoc (2,4 km)\nBlaignan (3,4 km)\nSaint-Yzans-de-Médoc (3,4 km)\nBégadan (3,6 km)\nCivrac-en-Médoc (3,9 km)\nOrdonnac (4,2 km)\nPrignac-en-Médoc (5,3 km)\nAzken aldaketa 29 abendua 2019(e)an, 15:08(e)tan\nOrriaren azken aldaketa: 29 abendua 2019, 15:08.


3 eta 6 urte bitarteko adingabeen % 45ek 2 eta 3 ordu bitarteko jarduera fisikoa egiten dute asteburuetan | Navarrabiomed 3 eta 6 urte bitarteko adingabeen % 45ek 2 eta 3 ordu bitarteko jarduera fisikoa egiten dute asteburuetan\n3 eta 6 urte bitarteko adingabeen % 45ek 2 eta 3 ordu bitarteko jarduera fisikoa egiten dute asteburuetan\nJarduera Fisikoari buruzko lehen Behatokiaren emaitzak dira. Nafarroako Gobernuak finantzatu du proiektua, eta NUPek, Navarrabiomedek eta Hezkuntza Departamentuak hartu dute parte\n3 eta 6 urte bitarteko Haurren Jarduera Fisikoari buruzko Behatokiak, 2019an Nafarroan abian jarritakoak, bere ikerketaren lehen emaitzak eman ditu ezagutzera. Ikertzaileen arabera, ikasleen % 95ek ikastetxeetan egiten diren motrizitate-eskolekin “asko” gozatzen duen arren, “datu garrantzitsuetako bat da haurren % 45ek bakarrik egiten duela jarduera fisikoa bi edo hiru orduz larunbatetan eta igandeetan, eta % 15ek betetzen dituela 5 urtetik beherakoentzako gomendioak, alegia, egunean 180 minutuz jarduera fisikoa egiteari buruzkoak”.\nHalaber, ikerketaren egileek adierazi dutenez, “haurren % 96k betetzen dituzte gehienez ere bi ordutan pantaila digitalen eraginpean egoteko denbora mugatzen duten gomendioak, eta %82k denbora gutxi edo batere ez dute ematen eserita, eta, beraz, sedentarismo-arriskua minimizatzen dute”.\nNafarroako Foru Komunitateko 3 eta 6 urte bitarteko adingabeen Jarduera Fisikoari buruzko Behatokia Nafarroako Gobernuko Hezkuntza Sailak finantzatutako ikerketa-proiektu bat da, eta Nafarroako Unibertsitate Publikoko (NUP) Ariketa Fisikoa, Osasuna eta Bizi Kalitatea (E-FIT) taldeko eta Nafarroako Ikerketa Biomedikoaren Zentroko ikertzaileek parte hartzen dute. Alicia Alonsok (NUP), Mikel Izquierdok eta Robinson Ramírez-Vélezek (NUP-Navarrabiomed) eta Antonio García-Hermosok (Navarrabiomed) zuzendu dute proiektua.\nCOVID-19ak eragindako konfinamendu fasean jasotako datuek erakusten dute ebaluatutako ikasleen % 91k nolabaiteko jarduera fisikoa egin zuela. “Nahiz eta % 11k bakarrik egin duen 60 minutu baino gehiago egunean, garrantzitsua da esatea parte-hartzaileen % 65ek jardueraren bat egin duela astean 4 egunetik 7 egunera bitartean”. Familien % 3k adierazi zuten konfinamenduan seme-alabek ez zutela inolako jarduera fisikorik egin.\nBestalde, bizi izandako egoeraren ondorio gisa, haurren % 8k beldurra zioten 1. fasearen hasieran kalean jolas egiteari eta paseatzeari, etxean 45 egunez konfinatuta egon eta gero. Denbora horretan egindako jarduera fisikoen artean, nabarmentzekoak dira etxeetara, terrazetara eta lorategietara egokitutako jokoak eta kirolak; haurrentzako dantzak eta koreografiak; adibidez, “Zumba Kids”, gorputz-hezkuntzako eta psikomotrizitateko irakasleek bultzatuak, batez ere. Horrek adierazten du “profesional horiek garrantzi handia dutela ohitura osasungarriak eta herritarren bizi-kalitatea txikitatik sustatzeko”.\n300 adingabe eta 500 guraso\nBehatokiaren helburua eskolako ikasleek jarduera fisiko gehiago egin dezaten laguntzea da, denbora gutxiago egon daitezen pantailadun gailuak erabiltzen eta beren adinerako behar adina atseden har dezaten; izan ere, frogatuta dago haurtzaroan ohitura osasungarriak izatea funtsezkoa dela etorkizunean gaixotasun kardiobaskularrak prebenitzeko.\n2019/2020 ikasturtean, Santa María La Real (Maristas), San Juan de la Cadena eta La Compasión Escolapios ikastetxeetako 300 haurrek baino gehiagok eta 500 gurasok baino gehiagok hartu dute parte. Datorren ikasturtean, beste zenbait ikastetxek, hala nola Mendillorriko El Lago ikastetxeak hartuko dute parte Behatokiaren 2. fasean.\nProiektua osatzeko, irakaskuntzako prestakuntza espezifikoa egin da CIP F.P. Lumbier-en, non Gorputz- eta Kirol-ekintzako Familiako Goi-mailako prestakuntza zikloetako 80 ikaslek ebaluatzaile izateko prestakuntza jaso baitute.\nFamiliek osasun-emaitzak kontsulta ditzakete uztailean martxan jarritako plataforma digitalean. Plataforma horrek ikasleen egoera fisikoari eta ohitura osasungarriei buruzko informazioa ematen du. Ikertzaileek diotenez, hauek dira balio gomendatuak adin-tarte bakoitzerako: gorputz-osaera (pisua eta altuera), erresistentzia kardiobaskularra, beso eta hanketako indar muskularra, bai eta abiadura eta bizkortasuna ere, “egoera fisiko osasungarria izateko eta etorkizuneko arrisku kardiobaskularrak gutxitzeko funtsezko alderdiak”.\nIkertzaileek azaldu duten bezala, "haurtzaroaren lehenbiziko etapa aldi kritikoa da garapen fisiko, sozial eta kognitiborako eta portaera-eredu osasungarriak ezartzeko, haurtzaroan eta helduaroan iraun baitezakete". Ildo horretan, nabarmendu beharra dago Osasunaren Mundu Erakundeak (OME) 5 urtetik beherako haurren jarduera fisikoari, jokabide sedentarioari (pantaila denbora) eta loaldiari buruzko gomendioak argitaratu dituela berriki. Zehazki, 3 eta 5 urte bitarteko haurren kasuan, gutxienez 180 minutuko jarduera fisikoa egitea gomendatzen du, eta horietako 60 minutuk intentsitate ertainekoak edo bizikoak izan behar dute.\nParte hartu duten Navarrabiomed, UPNA y E-FITeko ikertzaileak.